Položaj Srba u Sloveniji | Srpski spoljnopolitički krug\nPoložaj Srba u Sloveniji\n23 октобар, 2019 by\nPolitika - Pogledi, 17. oktobar 2019.\nOd stepena u kojem se poštuju manjinska prava Srba u regionu zavisi i očuvanje njihovog nacionalnog, kulturnog, jezičkog i verskog identiteta. Samim tim, to pitanje predstavlja značajan segment bilateralnih odnosa sa zemljama okruženja i važnu dimenziju spoljne politike Srbije. U sagledavanju prava i položaja Srba u regionu prevashodna pažnja naše javnosti opravdano je usmerena na srpsku zajednicu u Hrvatskoj i Crnoj Gori, s obzirom na razmere i učestalost problema sa kojima se ona u tim zemljama suočava. Utisak je, međutim, da u određenoj meri, van vidokruga ostaje pitanje položaja Srba u Sloveniji koji imaju ozbiljne teškoće statusne i institucionalne prirode.\nPrema popisu stanovništva iz 2011. godine broj Srba u Sloveniji je 23268, (prema nezvaničnim procenama znatno ih je više – od 65.000 prema Nacionalnom savetu Srba Slovenije do 150.000 prema Savezu srpske dijaspore). Iako najbrojnija manjinska nacionalna zajednica, stanovništvo srpskog porekla nije priznato kao nacionalna manjina, već ima status etničke zajednice na koju se ne primenjuje Okvirna konvencija Saveta Evrope za zaštitu manjina. Inače, ovakav status imaju i pripadnici drugih naroda sa prostora bivše SFRJ. U Sloveniji su priznate samo italijanska i mađarska manjina kao autohtone, uz romsku, i njima se obezbeđuje širi korpus prava kao što su upotreba nacionalnih simbola, obrazovanje na svom jeziku, pravo na predstavnika u parlamentu, neposredno predstavljanje u organima lokalne samouprave itd.\nS obzirom na navedeni status, Srbi u Sloveniji nisu u mogućnosti da ostvaruju kolektivna manjinska prava. Srpska etnička zajednica kao kolektivitet nije predstavljena u parlamentu, a učešće njenih pripadnika nije institucionalizovano ni na jednom nivou vlasti. Pored toga, srpski jezik nije priznat kao tradicionalan manjinski jezik, nema javne školske nastave i medija na srpskom jeziku itd.\nIzmeđu Srbije i Slovenije ne postoji bilateralni sporazum o zaštiti nacionalnih manjina, a samim tim ni međuvladina mešovita komisija za manjine, kao osnovni bilateralni mehanizam za rešavanje spornih manjinskih pitanja.\nSrbi u Sloveniji traže da im se priznaju ista prava koja imaju Slovenci u Srbiji, odnosno da dobiju status nacionalne manjine, jer sadašnji status otvara put ka njihovoj asimilaciji.To bi obavezivalo Sloveniju, kao domicilnu državu, da se u okviru brige za poštovanje ljudskih i nacionalnih prava svojih građana, stara i o pripadnicima srpske zajednice, da preuzme obavezu za očuvanje i unapređenje srpskog jezika i ćiriličnog pisma, obrazovanja, kulture i nacionalne pripadnosti. Posebno nepovoljan položaj u Sloveniji ima deo srpske zajednice sa statusom „izbrisanih“ građana, s obzirom da je Slovenija, nakon osamostaljivanja od SFRJ, iz registra građana izbrisala, prema zvaničnim podacima, 25671 osobu poreklom iz drugih republika bivše države, a nezvanično i znatno više (procenjuje se da je oko 70 odsto bilo srpske nacionalnosti). Nakon donošenja Zakona o državljanstvu 1991. godine, svi oni koji nisu blagovremeno podneli zahtev za prijem u slovenačko državljanstvo izgubili su status stalno nastanjenih lica što je dovelo do gubitka čitavog niza drugih prava kao što su pravo na rad, zapošljavanje, penziju, imovinu, socijalno i zdravstveno osiguranje, školovanje i dr.\nPosle presude Evropskog suda za ljudska prava iz juna 2012.godine - da je Slovenija kršila prava ove grupe građana, u novembru 2013.donet je Zakon o naknadi štete - njime je „izbrisanim“ građanima, koji su u međuvremenu dobili dozvolu stalnog boravka ili su primljeni u slovenačko državljanstvo (oko 12000 pre procenama MUP Slovenije), priznato pravo na paušalnu naknadu u iznosu od 50 evra za svaki mesec u statusu „izbrisanih. Prema oceni Društva „izbrisanih“ građana Slovenije rešenje je nezadovoljavajuće kako u pogledu visine odštete tako i kruga lica koja je mogu ostvariti.\nZnačajni koraci ka poboljšanju položaja srpske zajednice učinjeni su osnivanjem Nacionalnog saveta Srba Slovenije, 1.oktobra 2016.i Saveza Srba u Sloveniji kao krovne organizacije, 2. juna 2019. godine. Međutim, suštinski značaj za rešavanje problema koji stoje pred srpskom zajednicom i za unapređenje njenih prava imala bi promena statusa i priznanje srpske nacionalne manjine. Nadležni organi i institucije Republike Srbije trebalo bi znatno više i odlučnije da se angažuju na rešavanju ovog pitanja koje bi moralo da bude kontinuirano prisutno na agendi bilateralnih susreta i razgovora.


You are here: Početna » Labris » Aktivnosti » Umrežavanje » Saopštenje za javnost\nNajoštrije osuđujemo ovakav čin vandalizma koji upotrebom poruka mržnje poziva na diskriminaciju i nasilje.\nPodsetimo, prethodni čin ispisivanja grafita mržnje na fasadi CK13 desio se sredinom marta ove godine. Kolektiv CK13 je organizovao akciju uklanjanja ovih grafita zajedno sa aktivistima, aktivistkinjama, građanima i građankama koji/koje su se odazvali/le otvorenom pozivu. Inicijativa za uklanjanje grafita usledila je nakon više od mesec dana od podnošenja zahteva za uklanjanje grafita Komunalnoj inspekciji Novog Sada od koje nikada nismo dobili odgovor.\nOmladinski centar CK13 četiri i po godine kontinuirano organizuje programe i aktivnosti koje neguju poštovanje različitosti, antidiskriminaciju, antihomofobiju, antifašitam, borbu protiv nasilja, borbu za rodnu ravnopravnost, prava manjinskih grupa i poštovanje svih vidova različitosti.\nOvo je četvrti put tokom 2011. godine da Omladinski centar CK13 apeluje na državne organe, upravu i policiju Grada Novoga Sada da istupe sa jasnim stavom prema ovakvim napadima. Ponovo apelujemo na to da je pronalaženje počinilaca ovakvih napada apsolutna odgovornost koju MUP ima prema građanima i građankama.


Internet trčanje - IT magazin\nDa se ne lažemo, trčanje i nije neka prezabavna aktivnost ukoliko nemate nimalo želje ni motivacije. Ništa ne treba da se radi na silu. Ipak, manjak motivacije treba razdvojiti od lenjosti i onoga kad mislite kako ne možete da trčite duže od 15 sekundi a niste nikad probali. Mnogi ljudi greše, pa na početku krenu u jedan sprint od nekoliko sekundi i „shvate” da oni to jednostavno ne mogu. Brzina nije važan faktor, bitno je da trčite onako kako vam prija, a ne da ostanete bez daha i zovete u isto vreme Hitnu pomoć i vatrogasce. Ako umete da odredite šta vam prija, koliko i kojom brzinom, trčanje veoma lako može da vas „zavede“, a da ne pričamo o moćnom osećaju kad završite neku trku, polumaraton, maraton, ultramaraton.


Ekonomija - datum: 2018-08-24 NOVE POVOLJNOSTI TELEKOMA ZA PRIPEJD KORISNIKE Svakog vikenda duplo više resursa\nCrnogorski telekom je ovog ljeta uveo brojne povoljnosti za pripejd korisnike, koji omogućavaju više resursa, opušteniju komunikaciju i surfovanje, ne samo u Crnoj Gori, već i u brojnim zemljama širom svijeta.\nIz kopmapnije je saopšteno da svi korisnici Telekom pripejd paketa imaju pravo na besplatnu aktivaciju Viber i WhatsApp aplikacija sa mjesec dana validnosti i zaštićeni su od neželjene potrošnje interneta.\n– Novi korisnici Telekom pripejd paketa dobijaju prvu besplatnu aktivaciju „Monster Mix 30”, koja uključuje neograničene pozive i poruke u mreži i 2GB interneta, sa validnošću od 30 dana – saopštili su iz kompanije.\nDodatno, svakog vikenda korisnika čeka iznenađenje u vidu dupliranih resursa za neku od opcija.\n– Ovog vikenda duplo više resursa će imati opcija internet 7 i korisnik, umjesto 3GB, dobija 6GB sa sedam dana validnosti po cijeni 2,95 eura – objasnili su iz kompanije.\nNavedena ponuda važi za aktivacije od petka do nedjelje veče.\nIz kompanije su podsjetili da su za povoljniji internet u romingu za pripejd korisnike dostupni Telekom roming dodaci „Travel&Surf 4G”, koji važe u 18 zemalja.\n– Pored toga, uvedene su i VIP roming karte za opuštenu komunikaciju i surfovanje tokom boravka u Srbiji. Korisnicima su na raspolaganju opcije sa tri, sedam i 15 dana validnosti, ali i specijalna godišnja karta, koju mogu aktivirati po promotivnoj cijeni od 19.90 eura do kraja avgusta, i dobijaju 500 minuta za razgovore i 5GB interneta, sa 12 mjeseci validnosti – navodi se u saopštenju.


COVID-19: Kako iskovati lanac snabdevanja koji može da izdrži olujne udare\nRelated topics COVID-19 Poslovno savetovanje\nU jeku potresa izazvanih virusom COVID-19 agilni, povezani ekosistemi su ključ održavanja fleksibilnosti poslovanja.\nP rateći pretnju ljudskom zdravlju koju predstavlja virus Covid -19, kompanije širom sveta stavljaju na prvo mesto dobrobit svojih zaposlenih ohrabrujući ih da preduzimaju mere kao što su smanjenje putovanja ili ostanak u samoizolaciji kako bi pomogli u sprečavanju širenja zaraze.\nManjak osoblja neizbežno primorava kompanije u ključnim industrijama da smanje obime svog poslovanja. Rezultat je ozbiljna pretnja globalnim lancima snabdevanja.\nNa primer, 94% kompanija sa liste Fortune 1000 companies trpi potrese u svojim lancima snabdevana kao rezultat uticaja virusa Covid-19. Ipak, ti potresi verovatnopredstavljaju samo vrh ledenog brega u smislu ukupnog ekonomskog uticaja koji će virus ostaviti. U nedavnom, novinskom članku, istraživačka firma Oxford Economics upozorila je da bi se globalni ekonomski rast mogao smanjiti za više od jednog biliona američkih dolara sada, kada je Svetska zdravstvena organizacija proglasila pandemiju virusa Covid-19.\nOmetanje je nova norma\nDuboko zabrinjavajuća epidemija kao što Covid-19 jeste, samo su jedan od mnogih destruktivnih događaja koji mogu neočekivano pogoditi lance snabdevanja, na štetu poslovnih rezultata.\nDuboko zabrinjavajuća epidemija kao što Covid-19 jeste, samo su jedan od mnogih destruktivnih događaja koji mogu neočekivano pogoditi lance snabdevanja, na štetu poslovnih rezultata. Na primer, tokom prethodnih deset godina, lanci snabdevanja bili su poremećeni prirodnim katastrofama, kao što je zemljotres Tohoku 2011. godine koji je zaustavio proizvodnju za proizvođače vozila u Japanu. Otpornost lanca snabdevanja takođe su testirali teroristički napadi i građanski nemiri, kao što su masovni protesti u Čileu 2019. godine, što je dovelo do pada proizvodnje u rudnicima bakra u zemlji. Preostale pretnje lancima snabdevanja poslednjih nekoliko godina uključuju raznolike virtualne napade, blokade u trgovini - kao i situacije kada su dobavljači osnovnih sirovina u problemu.\nPrekid lanca snabdevanja predstavlja rizik za kompanije koji ima dugotrajan uticaj, posebno u našem visoko globalizovanom dobu gde kompanije obično imaju duge, složene lance. Ovakve lančane strukture su u suštini loše pripremljene da se bore sa sve većim brojem neplaniranih nepogoda.\nPreobražaj lanaca snabdevanja\nKako kompanije mogu da povećaju otpornost svojih lanaca? U osnovi, treba da se udalje od krutih, linearnih lanaca snabdevanja i da posluju u okviru prilagodljivih mrežnih ekosistema sa fokusom na pet ključnih oblasti:\nProcena i strategija. Sprovedite end-to-end procenu rizika kako biste testirali lanac snabdevanja, identifikovali kritične scenarije rizika i definisali potencijalne odgovore.\nProcena i strategija – Sprovesti procenu rizika celokupnog lanca snabdevanja (end-to-end) uz testiranje lanca snabdevanja na stres i identifikovati scenarije kritičnog rizika i definisati potencijalne odgovore.\nNiko ne može predvideti potpuni socijalni i ekonomski uticaj koji će epidemija Covid-19 ostaviti kao u ostalom zabilo koji događaj sa globalnim uticajem. Ipak, to je poslužilo kao podsetnik kompanijama da je rizik od neočekivanih razornih događaja sveprisutan i ako žele da nastave da pružaju uslugu svojim klijentima i zajednicama u periodu nepogoda, treba da budu proaktivni u svom planiranju.\nTo su koraci koje kompanije sada mogu da preduzmu da bi pomogle i obezbedile da se njihovi lanci snabdevanja transformišu na načine koji im pomažu da funkcionišu efikasno, čak i kada su napadnuti neočekivanim globalnim događajima. Ne radi se samo o zaštiti profita. Elastičnost lanaca snabdevanja je od presudnog značaja za osiguravanje zdravlja i blagostanja ljudi širom sveta.\nTradicionalne strukture lanaca snabdevanja su optimizovane za troškove i nisu opremljene da se efikasno izbore sa sve većim brojem neplaniranih ometanja. Da bi izgradile otporne lance snabdevanja kompanije treba da se fokusiraju na sposobnost izgradnje da im pomognu da se pripreme, osete i odgovore na buduće razorne događaje.


Izuzetno priznanje Privredne komore Srbije za VPD Podunavlje iz Kovina - ePancevo\nIzuzetno priznanje Privredne komore Srbije za VPD Podunavlje iz Kovina\nPrivredna komora Srbije, na osnovu vrednovanja rezultata rada i postignutih efekata u poslovanju, dodelila je VPD „Podunavlje“ doo Kovin, Sertifikat izuzetnosti „EXCELLENT Small & Medium Enterprises Serbia“.\nDodeljeni sertifikat, sam po sebi, govori da je ovo Društvo u prethodnom periodu ostvarilo izvanredno dobre rezultate u obavljanju svoje delatnosti i, što je najznačajnije, opravdalo razloge svog postojanja, kao Društva osnovanog radi obavljanja delatnosti od opšteg interesa.\nPrivredna Komora Srbije, ovim Sertifikatom, potvrđuje je da je kompanija ispunila izuzetno zahtevne uslove.\nPriznanje je usledilo kao epilog angažovanja svih zaposlenih, koji su dali svoj puni doprinos da se poslovanje Društva, i pored niza otežavajućih faktora u prethodnom periodu, prepozna i kvalifikuje na način kako je to naznačeno u samom Sertifikatu.\nPrema rečima zaposlenih u ovom kolektivu, navedeni sertifikat se doživljava kao svojevrsno priznanje i istovremeno kao podstrek da i dalje nastave sa ovakvim načinom rada i poslovanja.


Projekat „Mali turisti Prijedora“ od 3. do 10. maja - GradPrijedor.com - Portal grada Prijedora\nHome»Društvo»Projekat „Mali turisti Prijedora“ od 3. do 10. maja\nProjekat „Mali turisti Prijedora“ od 3. do 10. maja\n27. aprila 2016. 2 Mins Read\nTuristička organizacija grada Prijedora realizovaće od 3. do 10. maja projekat „Mali turisti Prijedora“ u okviru kojeg će djeca predškolskog uzrasta posjetiti turističke lokacije u ovoj lokalnoj zajednici.\n„Djeca će posjetiti nekoliko turističkih lokacija grada Prijedora, te se na zanimljiv i interaktivan način upoznati i naučiti nešto više o našem materijalnom i nematerijalnom nasljeđu i sredini u kojoj žive“, kaže Ganićeva.\nMali turisti posjetiće Muzej Kozare, Spomen-kuću porodice Stojanović, Narodnu biblioteku „Ćirilo i Metodije“, Galeriju `96, Bioskop Kozara i Pozorište.\n„Djeca će tokom posjeta ovim ustanovama vidjeti kako se čuvaju knjige u biblioteci, kako nastaju predstave i lutke, te naučiti kako se ponaša u muzeju i šta mogu tu da vide, šta je mural i kako nastaje, šta radi galerija, šta je nošnja“, rekla je Ganićeva.\nProjekat „Mali turisti Prijedora“ ima za cilj da kroz zanimljivu turističku turu koju će voditi animator/glumac Zorica Jojić, postavi temelj za buduće turističke ture namijenjene promociji destinacija na domaćem tržištu.\nU ovom projektu, koji će biti realizovan u saradnji sa Dječijim vrtićem „Radost“ iz Prijedora, učestvovaće 140 djece, koja će biti podijeljena u pet grupa.\n„Svakom učesniku ćemo obezbijediti majicu, turistički pasoš, razglednicu i suvenir, a nakon toga bi bila organizovana izložba `Mali turisti Prijedora` kojom će se mališani predstaviti ispred gradske uprave na manifestaciji povodom Dana grada – 16. maja“, istakla je Ganićeva.


Prve fotografije nove Opel Corse (2020) sa auspuhom - Automagazin\nPrve fotografije nove Opel Corse (2020) sa auspuhom\nPomalo neuobičajeno, Opel je premijerno prikazivanje nove generacije modela Corsa rezervisao za električnu verziju. Posle nekoliko nedelja, Opel nas je počastio fotografijama i specifikacijama nove Corse sa motorom sa unutrašnjim sagorevanjem...\nPogledajte: Otkrivena nova Opel Corsa - ide električno.\nVeć na prvi pogled možemo videti, da se verzija sa konvencionalnim pogonom ne razlikuje značajno od potpuno električne verzije. Bez obzira da li je opremljena električnim ili konvencionalnim pogonom, nova Corsa će biti dostupna samo u petovratnoj karoseriji.\nZahvaljujući novoj platformi, razvijenoj pod kapom grupacije PSA i značajnom delu aluminijumskih komponenti, nova Corsa je prosečno lakša od prethodnika za 108 kilograma. To znači, da u baznoj verziji, nova Corsa meri masu od 980 kilograma (bez vozača).\nNajveći novitet u opremi svakako su adaptivna Matrix LED svetla. U enterijeru ispred vozača se nalazi digitalni displej prečnika 7 inča (uz doplatu se moće dobiti displej dijagonale 10 inča). U opremi nove Corse nalazi se i adaptivni tempomat, monitoring "mrtvog ugla", funkcija prepoznavanja saobraćnih znakova i parking asistent. Pored standardne verzije, nova Corsa će biti dostupna u tri novioa opreme - Corsa Edition, Elegance i Corsa sa sportskim izgledom GS Line.\nIspod haube nove Corse dišu benzinski i dizel motori. Baznu verziju pokreće atmosferski benzinski motor zapremine 1.2 litra, koji uparen sa petostepenim manuelnim menjačem razvija maksimalnu snagu od 55 kW (75 KS). Više snage nudi motor 1.2 Turbo sa 74 kW (100 KS), koji može biti uparen sa šestostepenim manuelnim ili osmostepenim automatskim menjačem. Snažnija verzija turbo motora razvija 96 kW (130), koji je standardno uparen sa automatizovanim menjačem. Za one koji preferiraju dizel motore, tu je 1.5-litarski turbodizel maksimalne snage 75 kW (102 KS).\nKada nova Corsa zvanično dolazi u Srbiju, još uvek ne znamo. U Nemačkoj porudžbine startuju 1. jula, a za osnovnu verziju potrebno je izdvojiti 13.390 evra.


BLOK 18 - Objava - Enterijer magazin\nENTERIJER MAGAZIN broj 88BLOK 18\nOsnova rada je koncepcija tradicionalne urbane strukture ulica, ivičnih blokova,trgova i javnog zelenila uz neophodno I kvalitetno prilagođavanje savremenom dobu i kontekstu Novog Beograda i Savskog amfiteatra. Ovakvo rešenje definiše predloge saobraćajne mreže, javnih gradskih prostora smeštanja javnih objekata, kao I programsko-funkcionalni plan poslovne zone I stambenih blokova.Isticanjem glavne ose predlogom ulice u središtu bloka upravno na reku I ekstenzije ovog pravca preko pešačkog mosta daje se jak urbani karakter novom bloku I omogućava njegovu povezanost sa kontekstom NovogBeograda s jedne i„Beogradanavodi” s drugestrane Save. U projektu su planirane funkcionalne sheme\nPešačkih I biciklističkih tokova, sa akcentima na ekstenziju preko Save pešačkim mostom i široke veze sa memorijalnim kompleksom „Starosajmište” preko glavne podužne avenije paralelne reci u središtu bloka. Nenametljivo rešenje structure ivičnih blokova pogodno je za faznu implementaciju plana i otvoreno je zadalju razradu.Namera autora je svedenost, u kojoj se očitavaju umeće i veština u urbanističkom harmonizovanju urbane strukture\nblokova, ulica i jasno artikulisanih javnih prostora, profila ulica između blokova koje su dobro dimenzionisane i detaljno razrađene, uključujući rešenja parkiranja, servisnih pristupa i drvoreda. Postavljena je jasna granica između prostora bloka 18 i javnog zelenog prostora uz Savu, visina objekata primerena je profilima ulica i gradskoj strukturi sa akcentima na uglovima lokacije, uz saobraćajnice; srednjevisoki blokovi (do 30,0 m), niži od blokova u zaleđu, spuštaju Novi Beograd ka Saviist varaju protivtežu visinskim akcentima „Beogradanavodi” na naspramnoj obali Save. Predložena matrica blokova omogućava postepenu izgradnju i prilagodljivost.\nTema konkursa bila je izuzetno složena, s obzirom na zahtev za koncepcijski i programski okvir nove gradske struktura na ključnom mestu Savskog amfiteatra, u produžetku osovine centralnih sadržaja Bulevara Zorana Đinđića i Sava Centra i uz zeleni pojas leve obale Save, koji se sada proteže od Ušća do bloka 18, a u budućnosti i do zapadnog dela Novog Beograda. U zaleđu bloka 18 nalaze se neki od najuspešnijih, arhitektonski najkvalitetnijih blokova Novog Beograda: 21, 22, 23 i 19a, iz različitih perioda i sa različitim urbanim matricama. Na desnoj obali Save odgovorili uslovima konkursa i čije međusobno različite koncepcije doprinose široj raspravi kao i konkretnoj razradi planske dokumentacije.\nplaniran je novi deo starog Beograda, „Beograd na vodi”, sa prostornom strukturom koja će, ako i kada bude izgrađena, dominirati celim prostorom Savskog priobalja. U pejzažnom smislu, blok 18 je protivteža i kontrapunkt planiranom „Beogradu na vodi”. Blok 18 je u prostornom i funkcionalnom smislu spona pravaca gradskog značaja i istovremeno izuzetna lokacija za stanovanje. Odnos, ravnoteža između gradskog, javnog i privatnog prostora stanovanja, ključan je za izbor rešenja, a visoka gustina stanovanja primerena je položaju i kvalitetu lokacije. Drugi ključni element je prilagođavanje uslovima savremenog tržišta i grada. Novobeogradski blokovi su građeni u vreme velikih građevinskih poduhvata i uz veliku ulogu državnih investicija. Savremeni grad nastaje postepeno, zahvatima manjeg ili većeg obima, sa parcelom i zgradom kao osnovnim jedinicama. Urbanistička matrica, s toga, mora biti adaptibilna, pogodna da prihvati, pruži prostor i omogući razvoj sadržaja i\ntipologija koje će sledećih godina, možda čak i decenija biti aktuelne za grad.\nBlok 18 naseljava nekih 2000 stanovnika, u oko 600 kuća u specifičnoj strukturi prigradskog naselja, koja je nastala urbanizacijom i parcelacijom oko 1940. godine. Postojeće stambene jedinice će u budućnosti biti zamenjene novim strukturama u neminovnom i neophodnom procesu razvoja grada. Tok tog procesa, način i dinamika razvoja su još jedna značajna tema.\nNakon četiri kruga detaljnog pregleda, razmatranja i eliminacija, žiri je nagrade dodelio radovima koji su na kvalitetan i inventivan način odgovorili uslovima konkursa i čije međusobno različite koncepcije doprinose široj raspravi kao i konkretnoj razradi planske dokumentacije.\nInvestitor konkursa, naručilac: Grad Beograd, Direkcija za građevinsko zemljište i izgradnju Beograda, JP .\nSprovodilac konkursa: Udruženje arhitekata Srbije.\nPRVA NAGRADA: autorska šifra 71743 – radna šifra 01\nAutorski tim: Vanja Panić, d.i.a., Marko Vesković, d.i.a., Aleksandar Knežević, d.i.a.\nPrethodni članak KALEMEGDANSKA PASARELA\nSledeći članakGRADSKA GALERIJA KOSANČIĆEV VENAC


Značajna šteta od sajber napada na Odbrambenu akademiju Velike Britanije\nTanjug 3. januara 2022. 09:08\nLONDON – Sajber napad na Odbrambenu akademiju Velike Britanije prouzrokovao je značajnu štetu, otkrio je danas jedan penzionisani britanski visoki oficir.\nMaršal vazduhoplovstva Edvard Stringer, koji je napustio oružane snage u avgustu, rekao je za “Skaj njuz” da je napad, koji je otkriven u martu 2021. godine, primorao Odbrambenu akademiju da obnovi svoju mrežu.\nOn je rekao da ne zna da li su za napad odgovorni kriminalci ili neka neprijateljska država, poput Kine, Rusije, Irana ili Severne Koreje, ali da šteta tek treba da bude u potpunosti ispravljena, prenosi „Gardijan“.\n“Može biti bilo šta od toga ili da samo neko pokušava da pronađe ranjivost za ransomver napad, iza kojeg stoji prava kriminalna organizacija”, izjavio je Stringer.\nKako je izvestio “Skaj njuz”, na mreži akademije nisu bile uskladištene osetljive informacije.\nOva škola, sa sedištem u Šrivenhamu u Oksfordširu, godišnje podučava 28.000 vojnog osoblja, diplomata i državnih službenika, a tokom pandemije se u većoj meri „preselila“ na internet.


Rumunka Paraskeva Badesku šef Misije OEBS-a u Podgorici\n20 oktobar, 2006\nRumunka Paraskeva Badesku zvanično je imenovana za šefa Misije OEBS-a u Podgorici. Čestitajući joj imenovanje, crnogorski predsjednik Filip Vujanović rekao je očekuje brzo formiranje nove Vlade, kako bi se nastavili reformski i integracioni procesi u Crnoj Gori.\nU razgovoru sa šefom Misije OEBS-a u Podgorici Paraskevom Badesku, Vujanović je kazao da očekuje široku podršku i konstruktivan stav parlamentarnih stranaka u donošenju novog Ustava.\nIz kabinta crnogorskog predsjednika je saopšteno da je Badesku obavijestila Vujanovića da je postavljena za šefa Misije OEBS-a u Crnoj Gori i zahvalila na pozitivnim ocjenama njenog dosadašnjeg rada.\nPrenijela je i spremnost OEBS-a da nastavi sa pružanjem pomoći Crnoj Gori u svim demokratskim procesima, posebno vrednujući dobru saradnju ostvarenu u pripremi i sprovođenju referenduma.\nŠef crnogorske diplomatije Miodrag Vlahović rekao je kako vjeruje da će OEBS igrati značajnu ulogu u donošenju novog Ustava Crne Gore, priključenju Partnerstvu za mir i daljim evropskim integracijama.\nU razgovoru sa Paraskevom Badesku ocijenjeno je pozitivnim potpisivanje Memoranduma o razumijevanju između Crne Gore i OEBS-a, 24. oktobra u Beču, kojim će se dodatno unaprijediti saradnja i stvoriti pravni okvir za dalje funkcionisanje Misije te organizacije u Podgorici.\nBadesku je istakla da promjena statusa kancelarije u Misiju OEBS-a u Podgorici, predstavlja veći stepen odgovornosti za tu organizaciju, ali i veliku prednost za Crnu Goru zbog lakše i brže komunikacije.


Ukrajinski ultrasi ubacili direktora stadiona u kontejner\nNavijači Desne iz Černigova važe za jednu od najvernijih grupa u Ukrajini, ali su poznati i po tome što pribegavaju neobičnim rešenjima problema.\nPrivrženost klubu pokazuju i tokom pandemije koronavirusa, tako što se okupljaju ispred stadiona "Jurij Gagarin" i glasno navijaju. Juče su pokazali ljubav i prema navedenom stadionu i to tako što su novog direktora "Gagarina" Oleksandra Ovčarenka ubacili u kontejner jer je najavio da će klub izbaciti sa ovog zdanja!\nOvčerenko je u napadu zadobio lakše povrede glave, jer su ga navijači nekoliko puta udarili zatvaračem kontejnera, a bilo je i nekoliko trenutaka tokom ovog nezapamćenog skandala u kojima su korišćene pesnice.\nOleksandr Ovčerenko je postavljen za direktora stadiona prošle nedelje, kada se proširila informacija da je plan bio "deložacija" Desne, što je izazvalo pobunu među navijačma, prenose "Novosti".\nA kako javljaju ukrajinski mediji, nesrećni direktor ne samo da je završio u kontejneru, nego mu je tom prilikom i razbijena glava.\n"Nakon što su ga izvukli iz radnog kabineta, uz nekoliko udaraca huligani su ga ubacili u kontejner, okrvavili glavu i poručili mu da se nikada više ne vraća na taj stadion. Onda su se, prosto, razišli", prenosi ukrajinski portal Suspilne.\nDesna je jedan od najboljih klubova u Ukrajini, odmah iza Šahtara, Dinama i Vorskle, a ono što je doživeo od njegovih huligana, Ovčarenko opisuje na sledeći način:\n"Prvo su mi pretili putem telefona, sa nepoznatih brojeva. A onda su me tukli kao nekakve zvere, po rukama, nogama, telu. To nisu ljudi! Samo su vikali 'Mi smo Ultras Desna!'".\nPrema pisanju pomenutog ukrajinskog portala, policija je pokrenula istragu, a za krivično delo "akt huliganizma u organizovanoj grupi ljudi" zaprećene su kazne i do četiri godine zatvora.\nSa druge strane, vođa navijačke grupe Ultras Desna, Igor Bazalinski, demantuje da su on i njegovi najbliži prijatelji organizovali ovaj skandal.\n"Pa, ja sam za sve ovo čuo na društvenim mrežama! Nije ni normalno da se onakvo fizičko nasilje vrši nad bilo kojim čovekom. Druga je stvar da li su naši navijači imali razloge da imaju loše odnose sa Ovčarenkom. Ako se dobro sećam, dugo traju ti njihovi loši odnosi", poručio je Bazalinski, podsetivši da je nesrećni direktor i ranije obavljao tu dužnost.


Rusija zaradila milijarde od prodaje avijacione tehnike - Sputnjik Srbija\n16:07 04 Avgust 2020\n09:50 17.06.2019 (osveženo 10:11 17.06.2019) Preuzmite kraći link\n„Avijaciona i helikopterska tehnika su tradicionalno lideri među proizvodima koje isporučuje ’Rosoboroneksport‘ na međunarodno tržište. U 2018. godini smo izvezli vojne avione, helikoptere, dronove, motore i komponente za Ratno vazduhoplovstvo u vrednosti većoj od 6 milijardi dolara“, rekao je Mihejev uoči otvaranja Međunarodnog avijaciono-kosmičkog salona „Pariz Eir Šou 2019“ u Le Buržu.\nInače, godišnji izvoz ruskog naoružanja već tri godine se održava na nivou od 15 milijardi dolara.\nMeđunarodni avijacioni salon u Le Buržu je najpoznatiji i najstariji aviosalon u svetu. On se održava svake druge godine na teritoriji aerodroma Le Burž, 12 kilometara od Pariza.


Značajan donator hrane | Nova Ekonomija\nMlekara Šabac je okviru konferencije CSR forum, u organizaciji Foruma za odgovorno poslovanje i Koalicije za dobročinstvo, dobila priznanje kao jedna od kompanija-donatora hrane u 2020. godini.\nMlekara Šabac se nalazi među vodećim prehrambenim kompanijama koje su prepoznate po svojim naporima da, uprkos regulatornom i fiskalnom okviru, doniraju velike količine svojih proizvoda doprinoseći tako suzbijanju gladi, siromaštva i ostvarenju Ciljeva održivog razvoja.\n„Održivo i odgovorno poslovanje predstavlja osnovni princip rada i suštinu našeg odnosa prema zaposlenima i široj zajednici čiji smo deo. Zato je solidarnost sa ugroženim grupama nešto što doživljavamo ne samo kao našu obavezu, već i kao priliku da učinimo nešto za poboljšanje celokupnog društvenog okruženja. Priznanja poput ovog ohrabruju jer pokazuju da smo na dobrom putu i pružaju dodatnu motivaciju da se trudimo da pružimo još više“, izjavila je Maja Bađin Georgijević, Menadžer korporativnih komunikacija Mlekare Šabac.\nOd početka pandemije, kada se situacija kako u svetu tako i u Srbiji dodatno otežala za sve one grupe građana koje inače spadaju u ugrožene, donacije hrane i sanitarnih proizvoda su od posebnog značaja. Zbog toga je Mlekara Šabac u startu donela stratešku odluku da značajna godišnja sredstva, namenjena za marketinške promocije, preusmeri na organizovanje i realizaciju pomoći u donacijama različitim socijalnim i zdravstvenim ustanovama u Srbiji, od kojih je većina usmerena na pomoć najugroženijem stanovništvu. Solidarnost je naravno uvek neophodna, ne samo kao odgovor na pandemiju, zbog čega je kompanija nedavno u saradnji sa Crvenim Križom Hrvatske donirala i pomoć u hrani stanovnicima Petrinje koja je bila pogođena razornim zemljotresom.\nForum za odgovorno poslovanje i Koalicija za dobročinstvo, kao i mnoge prehrambene kompanije u Srbiji među kojima je i Mlekara Šabac, aktivno se zalažu za ukidanje PDV-a na donacije hrane pred istek roka upotrebe, kao\ni donošenje Pravilnika kojim bi se regulisalo doniranje hrane sa rokom trajanja „najbolje upotrebiti do“ koja je i dalje bezbedna za ljudsku upotrebu.\nMlekara Šabac među prvim dobitnicima žiga "Čuvarkuća"


Srbiji kao da ne treba niški aerodrom\nIako se promoviše kao grad sa vazdušnom lukom, saobraćaj nad niškim nebom, sa aerodroma “Konstantin Veliki”, simboličnog je inteziteta.\nJedini prevoznik je crnogorski Montenegroerlajns - koji leti svakog dana iz Niša do Podgorice, ali uz paprene subvencije koje plaća lokalna samouprava. One su samo u ovoj godini, dostigle pola miliona evra. Lane su, tako, obavljena ukupno 343 leta, a cena povratne karte iznosila je 100 evra.\nTokom leta nije bilo nijednog čarter-leta do nekog turističkog odredišta. Dragan Bugarinović, direktor JP “Aerodrom Konstantin Veliki”, kaže da su dali povoljne ponude tur-operatorima, ali nijedna turistička agencija nije bila zainteresovana.\nDeo objašnjenja može biti i činjenica da se aviokompanije nerado odlučuju na rizik prilikom otvaranja novih tršišta...\n- Veliki je trošak leteti praznim avionom i zato nema pravih komericijalnih letova, jer nisu sigurni da mogu da popune makar 70 posto kapaciteta, koliko je neophodno da bi let bio isplativ - precizira Bugarinović.\nOd stotinak turističkih agencija u Nišu, jedino je “Mondorama” - do pre dve godine - sa “Konstantina Velikog” organizovala čarter letove do Krita. Ali, Milanka Litevski, vlasnica ove agencije, kaže kako je bila primorana da odustane, zbog nerazumevanja domaćeg avio-prevoznika.\n- Odgovorno tvrdim da razvoj avio-saobraćaja u Nišu koči politika JAT-a, jer nam nudi cene koje su najblaže rečeno nepristojne - kaže Litevska.\nS obzirom na to da je kapacitet niškog aerodroma 200 putnika na sat, bolja situacija očekuje se od proleća, kada će početi projekat podrške EU, pa će iz Niša biti uspostavljena redovna linija za Trst. Istovremeno, gradonačelnik dr Zoran Perišić najavljuje letove do Verone i Bratislave, jednom nedeljno.\nŠVAJCARCI OTIŠLI U BEOGRAD\nOvoh leta, dolazak na aerodrom “Konstantin Veliki” bila je najavila i švajcarska kompanija “Skaj Vork”, razmatrajući otvaranje linije od Niša do Berna. Na kraju su, bez objašnjenja, odlučili da lete iz Beograda, a cena karte u jednom smeru iznosi 59 evra, sa svim taksama.


PANČEVO: Pobeda Železničara vrednija od bodova | 013 info\n013info\tSub, 16/10/2021 - 20:13\nU derbiju 13 kola Prve lige Srbije fudbaleri Železničara zabeležili su pobedu protiv Rada sa Banjice od 2-1 (1-1). Ovaj trijumf mnogo je važniji od značajna tri boda na psihološkom planu, jer su pančevački fudbaleri savladali dojučerašnjeg super-ligaša sa bogatom tradicijom. Ovo je možda do sad i najvredniji „skalp” Železničara, pogotovu ako se zna da su gosti poveli u 16. minutu posle prekida igre i gola Lalatovića koji je bio najviši u skoku.\nNisu poklekli izabranici Dragana Aničića i u 33. minutu Konatar se najbolje snalazi u gužvi i uspeva da izjednači na 1-1. Dva minuta kasnije Rad je imao stopostotnu priliku za gol, ali je golman Knežević izvanredno reagovao.\nU drugom poluvremenu domaći igrači kreću mnogo odlučnije i to im se isplatilo u 58. minutu kada je Stanimirović lepo proigrao Đorđevića,a ovaj preciznim udarce dovodi svoju ekipu u vođstvo. Mogao je Sikimić u 83. minutu da spreči neizvesnu završnicu, ali posle njegovog šuta odbrambeni igrač Rada uspeva loptu da izbaci iz praznog gola . Posle meča Dragan Aničić je bio veoma zadovoljan zalaganjem i igrom svog tima:\n- Pokazali smo mentalnu snagu, jer nije lako preokrenuti rezultat protiv jedne ekipe kao što je Rad.Gosti su bili bolji na početku meča, ali brzo smo se snašli i mislim da smo zasluženo pobedili. Veliki je ovo izazov za dalje mečeve, jer smo pokazali da možemo ravnopravno igrati i protiv bivših superligaša- istakao je Aničić.\nPosle 13, kola Železničar se nalazi na 6. mestu sa 20 osvojenih bodova.


RTCG - Radio Televizija Crne Gore - Nacionalni javni servis :: Ekonomija :: Konjević: Nurković nezakonito pomogao MA\nOČEKUJE ISTRAGU 19. 06. 2017. 14:09 >> 13:50 6\nKonjević: Nurković nezakonito pomogao MA\nPotpredsjednik SDP-a Raško Konjević optužio je ministra saobraćaja i pomorstva Osmana Nurkovića da je nedavno Montenegro Erlajnsu dodijelio pomoć od dva miliona eura, kako bi ta kompanija izmirila obaveze prema Prvoj banci. Konjević tvrdi da je dokument kojim je na Vladi dato zeleno svjetlo za tu pomoć označen stepenom tajnosti. U vezi sa sumnjama i informacijama koje ima, potpredsjednik SDP-a je informisao glavnog specijalnog tužioca Milivoja Katnića od koga očekuje da pokrene istragu.\n"Stekli su se uslovi da specijalni državni tužilac da nalog o izuzimanju materijala i u vrlo kratkoj proceduru provjeri naše sumnje da se radi o nezakonitom ponašanju ministra Nurkovića", kazao je Konjević na konferenciji za medije.\nOn je naveo da je Nurković, osim Poslovnika o radu Vlade, prekršio i Zakon o državnoj pomoći i na nezakonit način obezbijedio kompaniji Montenegro Erlajns dva miliona eura.\n"Pozivam specijalnog državnog tužioca da sprovede adekvatnu istragu i vjerujem da će njegovo postupanje u ovom slučaju biti barem na nivou efikasnosti koje je imao u slučajevima kada su akteri bili poslanici iz opozicionih partija", kazao je Konjević.\n"Odgovore o MA Konjević da potraži u SDP-u"\n"Garancije MA nezakonite"


Velike ruske banke su veoma zainteresovane za "rad sa kriptom"\nBTC $41.898 -1,12%\nIako kripto zakonodavstvo u Rusiji ostaje nedefinisano, velike banke priznaju visoku potražnju za digitalnom imovinom i spremne su da što pre uđu na tržište.\nNekoliko velikih ruskih banaka izrazilo je veliko interesovanje za rad sa kripto industrijom i blokčeinom na zatvorenom sastanku koji je održan na Moskovskoj berzi - navode lokalni izvori ruskom sajtu za informisanje RBC-u (19. septembar).\nKako je neimenovani izvor naveo za RBC koji je upoznat sa ovim pitanjem, potražnja za kriptovalutama u Rusiji je veoma velika, ali banke nisu u mogućnosti da izađu korisnicima u susret zbog nedostataka jasno definisanih propisa.\nZbog toga su se predstavnici ruskih banaka prisutnih na sastanku dogovarali sa regulatorima iz Japana, Luksemburga i Singapura kako bi prilagodili njihova iskustva sa lokalnim potrebama. Formirana je lobi grupa sa ciljem da se vladi Rusije uputi sugestija kako da se reguliše kripto u zemlji.\nPo saznanju dopisnika RBC-a, izvršni direktor neimenovane "velike" ruske banke predložio je kreairanje alternativnog nacrta zakona o digitalnim sredstvima koji će biti "drastično drugačiji" od trenutnog zakonskog nacrta koji je predložen od strane ruske vlade.\nPrema izveštaju RBC-a, privatni sastanak je organizavan od strane lobi grupe u koju su uključene najveće ruske banke poput Sberbank-e, Alfa-Bank-e, VTB-a i drugih.\nLobi grupa je takođe diskutovala o regulatornim pitanjima sa međunarodnim ekspertima, poput zvaničnika japanske kripto berze BItflyer, pa sa predstavnicima singapurske blokčein platforme NEM. Sastanku je prisustvovao i bivši ministar finansija Luksemburga, Luk Frajden koji je objasnio kako je njegova zemlja uspela da izgradi zakonski okvir za kriptovalute i postane jedna od vodećih finansijskih centara.\nOvo nije bio prvi sastanak kripto lobi grupe održan na Moskovskoj berzi. Prvi koji je održan, takođe posvećen ruskim propisima o digitalnim sredstvima održan je u junu ove godine.\nKako je Cointelegraph ranije izvestio, nacrt “Zakona o digitalnim finansijskim sredstvima" koje je predložilo Rusko ministarstvo finansija prošlo je prvo od ukupno tri čitanja u državnoj Dumi još u maju. Međutim, grupa visoko rangiranih ruskih menadžera smatra da je nacrt "u fragmentima i nedovršen".


Svet: Netanjahu: Bombardovali smo iranske mete, odgovor na raketu ispaljenu na Izrael - BalkaniYUm.TV '); } //]]>\nNetanjahu je danas na otvaranju novog izraelsko međunarodnog aerodroma upozorio da Izrael neće "dozvoliti da takvi akti agresije ostanu bez odgovora".\n"Ko god pokuša da nas povredi, mi ćemo njih povrediti. Ko god preti da nas uništi, snosiće punu odgovornost. Mi delujemo protiv Irana i protiv sirijskih snga koje podstiču iransku agresiju", rekao je izraelski lider.\nTo je Netanjahuovo prvo priznanje jednog od izraelskog najozbiljnijeg udara u Siriji u poslednjih godinu dana, navodi AP.\nIzraelska vojska je rekla da su pogođena skladišta oružja, obaveštajna lokacija i vojni kamp za obuku.\nSirijska opservatorija za ljudska prava sa sedištem u Velikoj Britaniji je saopštila da je u udaru ubijeno 11 boraca, među njima dva Sirijca.\nMeđutim, ruski odbrambeni kontrolni centar je naveo da su poginula četvorica sirijskih vojnika i da ih je šestoro ranjeno, te da je sirijska protivvazdušna odbrana uništila preko 30 krstarećih i navođenih raketa za vreme tih udara.\nNakon udara je izraelski vojni portparol, brigadni general Ronen Manelis, rekao da su iranske snage izvele raketni napad na Izrael u nedelju i da je raketa tipa zemlja - zemlja bila iranska, preneli su izraelski mediji.\nOn je rekao i da je raketna vatra bila usmerena na severnu Golansku visoravan i civilna područja s namerom da se povrede civili, te da je raketiranje izvela iranska komanda, a ne lokalne milicije.\n"To je bilo planirano unapred kao pokušaj da nas zastraši od nastavka delovanja protiv njih", rekao je Manelis o Irancima, dodavši da se radi o pokazatelju opasnosti za Siriju što dozvoljava da Iranci deluju s njene teritorije.\nIzrael je upozorio Siriju pre osvetničkog udara da ne ispaljuje protivavionske rakete. Raketu ispaljenu na Golan presreo je izraelski odbrambeni sistem "Gvozdena kupola".


Srpski član Predsjedništva BiH Milorad Dodik tvrdi da se predsjednik SDS-a Mirko Šarović brine za BiH, a ne za Republiku Srpsku jer želi da se zadrži na funkciji ministra spoljne trgovine i ekonomskih odnosa, gdje je, kako kaže, izvršio niz izdaja.\nPovodom najave Šarovića de će od predsjedavajućeg Predstavničkom doma parlamenta BiH Denisa Zvizdića zatražiti zakazivanje sjednice ovog doma, Dodik je rekao "neka oni to organizuju".\n"Mi nećemo smetati, pa da vidimo šta će uraditi. Da vidimo šta je cilj, šta da funkcioniše, BiH?", upitao je Dodik.\n"Njega ne zanima Narodna skupština, već sećija u Sarajevu i dogovor o tome. Neko ga je ohrabrio i tapšao po ramenu. Zamislite sada njega koji gura tu priču i lidera SDA Bakira Izetbegovića koji se sa njim dogovara i koji kaže `ovo je status kvo`. Mene zanima stav Narodne skupštine i ono što kaže parlament Srpske ću poštovati", rekao je Dodik sinoć za RTRS.\nDodik je naveo da Šarović "ne smije da mrdne u Sarajevu mimo SNSD-a" i njega, te istakao da će u suprotnom "biti posljedica, pa neka izvoli".\n"/Bivši srpski član Predsjedništva BiH/ Mladen Ivanić pričao je 2014. godine da će on blokirati ako u Savjet ministara ide SNSD, a ne njegova grupacija. Zamislite da onakav Ivanić nešto blokira. Šta mislite da ovakav Dodik može da uradi. Neka pokušaju, ja im kažem da ćemo blokirati sve i oni neće dobiti ništa. Dobićemo situaciju u kojoj BiH neće funkcionisati", poručio je Dodik.\nDodik je rekao da je pozivao na dogovor, da je SDS-u i PDP-u nudio saradnju i zajednički nastup na nivou BiH.\n"Nudio sam to i prije nekoliko godina i čak išao sa SDS-om samo da bi pokazao jedinstvo Srpske u Sarajevu, da Izetbegović ne bi govorio da `njemu ne može entitet nešto reći`. Ja hoću da kaže jer je ovo naš entitet, ovo je naša država, nije njegovo. Šta on ima ovdje, nema šta da traži, on je tu marginalan i politički i na svaki drugi način. Ovo je Republike Srpska", rekao je Dodik.\nOn kaže da se javnost sjeća da je tadašnjem lideru SDS-a Vukoti Govedarici i predsjedniku PDP-a Branislavu Borenoviću nudio zajedničko učešće u vlasti BiH i da im stoji na raspolaganju po ministarsko mjesto, ali da su oni to odbili jer su, kako ističe, morali da izvrše neke prethodno preuzete obaveze.\n"Ono što održava SNSD i mene jeste jasna politika i ja im kažem - izvolite, mi nećemo ništa blokirati. Evo pozivam sve ljude iz SNSD-a da ne blokiraju njihova 22 glasa u parlamentu BiH. Da vidimo koja su to famozna 22 glasa - dva iz SDS-a, dva PDP-a i da bi bilo validno glasanje iz Srpske, moraju da uzmu Adila Osmanovića kao peti glas. Evo izvolite, uzmite. To je još jedan egzaktan dokaz izdaje, ponovljene izdaje koju oni vrše", naveo je Dodik.\nOn je naglasio da Osmanović ništa dobro ne misli Srpskoj, ali da je istomišljenik sa Šarovićem, koji sebe pokušava da predstavi kao patriotu.\nSrpski član Predsjedništva BiH rekao je da njemu pokušavaju da nametnu obavezu da je odgovoran i za drugi dio BiH, što, kaže, nije.\n"Odgovoran sam samo tamo gdje sam biran, ali kao čovjek nisam spreman da učinim bilo šta loše za Federaciju, da im spriječim projekte, da kažem da ovo neću... Oni me ne zanimaju. Što pamtim bošnjačkih imena to su iz nekog prethodnog perioda, ove nove nemam ni potrebu da pamtim. Imam odgovornost za Srpsku gdje sam biran, kao što je Tramp biran u Americi i ima za nju odgovornost", naglasio je Dodik.\nKomentarišući optužbe da SNSD i on koče 42 projekta koje čekaju na realizaciju, koji su vrijedni dvije milijarde, od čega 700 miliona za Srpsku, Dodik je upitao zbog čega to vlast na nivou BiH nije učinila jer su za to imali četiri godine.\n"Srpska funkcioniše i naći će načina da obezbijedi sredstva. Prvo nas napadaju kada ovdje uzimamo kredite, a sada bi da te kredite puštaju. Naravno da to treba Srpskoj, kao i Federaciji, ali je od tog novca važnije očuvanje prava na političko predstavljanje i legitiman izbor. U ovom slučaju je oboje ugroženo", naglasio je on.\nPrema njegovim riječima, kada bi razmišljali politički, Šaroviću i Borenoviću bi odgovaralo da sredstva ne dođu u Srpsku, pa da mogu da kažu da se Srpska ne razvija.\n"Nije to ta priča, već neka druga, to je podvala. Oni misle da će pridobiti javnost u Srpskoj pričom da oni `puštaju projekte`. Zbog čega su nas onda napadali kada smo pravili dogovore o kreditima. Zašto ne iskoriste mogućnost i ne traže da se objasni zbog čega se ne realizuju projekti? Primarno je nešto sasvim drugo", rekao je on.\n"To nije ni njihova odgovornost. Oni su ovdje izgubili izbore i u opoziciji su i treba da djeluju na taj način. Za razliku od njih, za mene je važnije da se pravo na političko predstavljanje i legitimni izbor Republike Srpske očuva jer je to trajno pravo. Projekata će biti, i ovih i nekih drugih, uglavnom, neće biti izgubljeni. To u svakom slučaju prevazilazi interes i ono što bi Šarovića i Borenovića trebalo da brine", rekao je Dodik.\nDodik: Prema Ustavu, glavnu riječ u BiH vode entiteti\nDodik: Probleme SNSD-a i DNS-a na lokalnom nivou ne podizati na republički\nMnogo tema za razgovor


Studenti Univerziteta Jejl razgovarali sa ministrom finansija\nMinistar finansija Dušan Vujović primio je danas u Ministarstvu finansija delegaciju studenata MBA programa Škole za menadžment Univerziteta Jejl iz Sjedinjenih Američkih Država (SAD). Ova grupa studenata je prilikom prve studijske posete Balkanu, prošle godine, razgovarala sa ministrom Vujovićem, koji je tom prilikom sa studentima analizirao rezultate koje je Srbija postigla na polju fiskalne konsolidacije.\nGlavne teme ovogodišnjeg susreta odnosile su se na paket mera koje Srbija sprovodi u poslednjoj godini aranžmana iz predostrožnosti sa Međunarodnim Monetarnim fondom (MMF), otvaranje pregovaračkih poglavlja i evropske integracije. Posebna pažnja posvećena je političkim i ekonomskim aspektima tranzicije, regionalnoj saradnji i razvoju preduzetništva.\nMinistar Vujović se zahvalio američkim studentima na interesovanju i želji da više saznaju o ekonomskom napretku koji je Srbija ostvarila i pozvao studente da aktivno prate sve procese socijalne, političke i ekonomske transformacije zemalja Zapadnog Balkana.\nNakon predavanja i diskusije sa ministrom finansija, studenti će realizovati analize i istraživanja koja su fokusirana na interakcije između preduzeća, podizanje mobilnosti zaposlenih u javnom i privatnom sektoru, i izazove sa kojima se suočavaju ekonomije zemalja Balkana.


Sindikati su ostali pri stavu da minimalnu cenu rada treba izjednačiti sa minimalnom potrošačkom korpom, dok se čak 85 odsto privrednika protivi povećanju "minimalca" u idućoj godini. Kako je pokazalo istraživanje Unije poslodavaca Srbije, sprovedeno prošle nedelje, samo 15 procenata poslodavaca spremno je da prihvati povećanje, ali uz značajno smanjenje troškova poslovanja preduzeća.\nTakav stav privrede bitno se razlikuje u odnosu na prošlu godinu, kada je za 46 odsto anketiranih povećanje minimalca bilo prihvatlijvo, a ovoliku razliku u Uniji objašnjavaju pogoršanim uslovima poslovanja zbog krize izazvane pandemijom Kovid-19.\n"Minimalna cena rada se uvek određuje na osnovu nagoveštaja kako će izgledati sledeća godina. S obzirom na celu situaciju sa pandemijom i neizvesnost o daljem toku i zdravstvene i ekonomske krize, nikome nije dovoljno jasno kojim kriterijumima bi se trebalo voditi sada", objašnjava u razgovoru za "Blic Biznis" Nebojša Atanacković, počasni predsednik Unije poslodavaca Srbije.\nOn kaže da pregovori o ceni minimalne zarade za sledeću godinu još nisu počeli i da tek kreću razgovori socijalnih partnera kroz radne grupe formirane u okviru Socijalno-ekonomskog saveta.\n"Mi ćemo ovog puta tražiti moratorijum na cenu minimalne zarade, odnosno da ostane na sadašnjem nivou sve dok se ne ustanove neke druge okolnosti i dok ne budemo bili u prilici da predviđamo dalja dešavanja. Nećemo biti ni za rast, a ni za smanjenje", ističe sagovornik "Blic Biznisa".\nSindikati imaju drugačije mišljenje, pa tako Ranka Savić iz Asocijacije slobodnih i nezavisnih sindikata Srbije (ASNS) kaže da neće odustati od zahteva za povećanje minimalca, odnosno za izjednačavanje minimalne zarade sa minimalnom potrošačkom korpom.\n"Ipak, s obzirom na celu situaciju, nisam optimista da će biti bilo kakvog pomaka i očekujem da će cena rada ostati na istom nivou", navodi sagovornica "Blic Biznisa".\nPrema njenim rečima, poslodavci sigurno jesu u teškoj situaciji, ali treba imati u vidu da će i veliki broj zaposlenih biti pogođen, direktno ili indirektno, pandemijom korona virusa.\nVeće zarade uz niže troškove poslovanja\nPoslodavci koji su spremni da prihvate povećanje minimalne zarade rešenje vide u umanjenju troškova poslovanja, kroz proporcionalno umanjenje poreza i doprinosa, povećanje neoporezivog dela zarade i smanjenje fiskalnih i parafiskalnih nameta. Na taj način moguć je održivi rast zarada u privatnom sektoru, koji ne bi išao na teret preduzeća i uz umanjenje njihove konkurentnosti, objašnjavaju iz Unije poslodavaca.\nDa podsetimo, od 1. januara ove godine cena rada u Srbiji iznosi 30.022 dinara, odnosno 172,54 dinara (neto) po radnom satu, što je za 11,1 odsto više nego što je minimalac iznosio u 2019. godini (27.022 dinara). Procenjuje se da oko 350.000 radnika u Srbiji prima minimalnu mesečnu zaradu.\nZnate li gde se nalaze NAJPOVOLJNIJA SKIJALIŠTA u Evropi? Od 11 najboljih, SEDAM NA ALPIMA, ali tu nije i odgovor na pitanje\nNemački turistički portal Travelcircus svake godine vrši analizu 120 skijališta koja se nalaze u Evropi, a rezultati za 2021. godinu pokazuju da se sedam od jedanaest najboljih nalazi u Alpama, dok najjeftinije aranžmane nude Severna Makedonija i Ukrajina.\nJUNETINA OTIŠLA NA 800 DINARA! Sada je skuplje sve meso: Piletina je već skočila sa 150 na 230 dinara, svinjetina još više, a mogla bi i još


UN i Vlada Srbije obeležili 74. godišnjicu UN : Nadlanu.com\nObjavljeno 29. okt 2019. / 11:00:53\nUjedinjene nacije u Srbiji i Vlada Republike, koju je na ovom događaju predstavljao prvi potpredsenik Vlade i ministar spoljnih poslova Ivica Dačić, obeležili su 74. godišnjicu Ujedinjenih nacija, ističući svoju posvećenost multilateralizmu i saradnji u ostvarivanju Ciljeva održivog razvoja do 2030. godine.\nU svom obraćanju na otvaranju skupa, novoimenovana stalna koordinatorka UN u Srbiji Fransoaz Žakob istakla je posvećenost vrednostima iz Povelje UN i Univerzalne deklaracije o ljudskim pravima i urgentnost ostvarivanja 17 Ciljeva održivog razvoja do 2030. godine "za opšti boljitak planete, sa više solidarnosti, poverenja, dostojanstva i pravičnosti – svet u kom niko neće biti izostavljen". Takođe je čestitala Vladi Srbije na podnošenju Dobrovoljnog nacionalnog izveštaja o sprovođenju Agende održivog razvoja do 2030. godine.\nCitirajući generalnog sekretara UN Antonija Gutereša, koji je ukazao na ulogu UN u održavanju mira – uz istovremeno pružanje pomoći u spašavanju života miliona ljudi pogođenih oružanim sukobima, Simona Mikulesku, predstavnica generalnog sekretara UN i šefica Kancelarije UN u Beogradu, istakla je da su Ujedinjene nacije izuzetno zahvalne državama ovog regiona na učešću u obezbeđivanju snaga za mirovne napore svetske organizacije.\n– Srbija je dala značajan doprinos, uputivši preko 250 vojnih i civilnih lica u pet mirovnih operacija. Želimo da pozdravimo profesionalnost i dobru reputaciju mirovnjaka iz Srbije i da odamo poštu za njih osmoro koji su pod zastavom UN položili najveću žrtvu – istakla je gđa Mikulesku.\nPrvi potpredsednik Vlade i ministar spoljnih poslova Ivica Dačić ukazao je na veliku važnost koju Republika Srbija pridaje Ujedinjenim nacijama, kao globalnoj i najznačajnijoj međunarodnoj organizaciji, koja ima ključnu ulogu na planu očuvanja mira i bezbednosti, zaštite ljudskih prava i stvaranja uslova za održiv ekonomski razvoj svuda u svetu.\n– Srbija snažno podržava multilateralizam i jačanje multilateralne efikasnosti smatramo suštinski važnim. Čvrsto smo uvereni da se samo zajedničkim delovanjem, međusobnim usaglašavanjem i uvažavanjem, mogu naći odgovori u suočavanju sa narastajućim globalnim izazovima. Verujem da su nam danas, kada se svet nalazi u procesu velikih i ubrzanih promena, Ujedinjene nacije potrebnije više nego ikada pre. Republika Srbija ostaje snažno posvećena ciljevima i principima Povelje Ujedinjenih nacija. Odlučni smo u odbrani međunarodnog prava, uključujući Rezoluciju Saveta bezbednosti 1244 kojom se štiti suverenitet i teritorijalni integritet naše zemlje – istakao je Dačić.\nNa skupu je najavljena i nova ambiciozna kampanja koja počinje u januaru 2020. godine, kada će Ujedinjene nacije u celom svetu pokrenuti dijalog sa svim državama, sektorima i generacijama da bi doprle do najširih globalne javnosti, saslušale njihove nade i strahove, i iz njihovih iskustava saznale kakvu budućnost želimo i kakve Ujedinjene nacije su nam potrebne. Kampanja će biti posvećena 75. godišnjici UN koja će biti obeležena sledeće godine.\n74. godišnjicaAntonija GuterešaFransoaz Žakobivica dačićSimona Mikuleskuujedinjene nacijeun


Šesti kongres SOTA u Novom Sadu | ASTAS\nŠesti Kongres SOTA\nŠesti Kongres Srpske Ortopedsko Traumatološke asocijacije (SOTA) je održan u Novome Sadu, u Master centru od 20. do 22. septembra 2018. godine, u organizaciji Klinike za ortopedsku hirurgiju i traumatologiju Kliničkog centra Vojvodine u Novom Sadu (predsednik kongresa – Prof. dr Miroslav Milankov).\nOvaj međunarodni stručni skup je bio nova prilika da se obnove, učvrste i prošire kontakti sa kolegama iz regiona, ali i sa gostima koji su došli iz ostalih delova Evrope i sveta.\nTokom ovog međunarodnog stručnog skupa stvorena je prilika da se nakon dve godine od prethodno održanog Kongresa u Beogradu ponovo razmene iskustva, pokušaju razrešiti neke od dilema u svakodnevnom radu, te da se lekari upoznaju sa novim, modernim evropskim i svetskim trendovima u ortopedsko – traumatološkoj struci. U tome su pomogli renomirani međunarodni predavači po pozivu koji su u naučnom i stručnom smislu jedni od vodeći stručnjaka u oblasti ortopedske i traumatološke hirurgije.\nSusret kolega iz različitih zemalja i regiona, sa drugačijim načinima rada, delovao je stimulativno na razmenu ideja i imao za posledicu lični i profesionalni napredak svih učesnika.\nTakođe, organizacioni tim je veoma rado svim zainteresovanim učesnicima Kongresa omogućio da se upoznaju sa najznačajnijim kulturno – turističkim znamenitostima Evropske prestonice mladih za 2019. i Evropske prestonice kulture za 2021. godinu, Novim Sadom.


U 5 sati završen je policijski čas koji je trajao od petka\nu 18 časova, a danas na snagu stupaju nove, ublažene, mere Vlade Srbije u bobri protiv korona virusa.\nU Srbiji je jutros u pet sati završen policijski čas, koji je trajao od petka od 18 sati, a uveden je u okviru mera za suzbijanje širenja novog korona virusa.\nZabrana kretanja važiće ponovo večeras od 18 sati do sutra ujutru u pet.\nTokom ove zabrane kretanja, građani stariji od 65 godina moći će od 18 sati do jedan sat posle ponoći da iskoriste jedan sat za šetnju, ne dalje od 600 metara od mesta stanovanja.\nU okviru policijskog časa, vlasnici će kućne ljubimce moći da prošetaju od 23.00 do jedan sat posle ponoć, po 20 minuta i 200 metara od mesta boravka.\nSvi objekti moraju obavljati svoje delatnosti uz korišćenje zaštitne opreme - maske, rukavice, dezinfekciona sredstva.


U toku priprema nove operacije u cilju oslobađanja Sueckog kanala | Kodex.ME\nJedna od najprometnijih pomorskih ruta na svijetu blokirana\nNove operacije se pripremaju u nedelju da se deblokira teretni brod "Ever given", koji je šesti dan zaglavljen u Sueckom kanalu, jednom od glavnih svjetskih plovnih puteva, uz nade da će popodnevna visoka plima olakšati napore.\n28. 03. 2021 - 12:12 Autor: M. B.\nU telefonskom intervjuu za egipatsku televiziju, predsjednik egipatske Uprave za Suecki kanal Osama Rabi potvrdio je u subotu uveče da se brod prvi put pomjerio 30 stepeni na desno i na levo, što je ocijenio kao dobar pokazatelj za napredovanje pokušaja da se brod oslobodi.\nDugačak koliko četiri fudbalska igrališta, teretnjak koji prevozi teret između Azije i Evrope, nasukao se u utorak u uskom vještačkom kanalu, koji dijeli kontinentalnu Afriku od Sinajskog poluostrva. Brod težak preko 220.000 tona zaustavio je kretanje kroz kanal gdje prolazi više od 10 odsto međunarodne pomorske trgovine.\nSvaki dan blokade donosi velika kašnjenja i troškove za taj sektor i prvi efekti su počeli da se osjećaju. Sirija je saopštila u subotu da će početi da ograničava distribuciju goriva zbog kašnjenja jedne isporuke nafte.\nVlasti koje upravljaju kanalom navele su da Egipat gubi između 12 i 14 miliona dolara po danu zatvaranja kanala, a specijalizovani časopis Lloyd’s list procjenjuje da teretni brod blokira svakog dana robu u vrednosti od 8,1 milijardu eura.\nPortali za vizualno prikazivanje pomorskog saobraćaja, kao što su "Vesselfinder“ ili "Marine Traffic“, u nedelju i dalje pokazuju desetine brodova kako čekaju u Sueckom zalivu, u zoni za čekanje u sredini kanala ili na ulazu u kanal u Sredozemlju kod Port Saida.\nPored remorkera radi se i na izvlačenju pijeska u koji je upao brod.\nDok se čeka velika pomorska kompanija Maersk i njemački Hapag-Lojd u četvrtak su naveli da planiraju da preusmjere svoje brodove preko Rta Dobre nade, što je zaobilazak od 9.000 kilometara i najmanje dodatnih sedam dana plovidbe.


Počela letnja kampanja dobrovoljnog davanja krvi - ko će poneti titulu šampiona solidarnosti - Izazov\nPočela letnja kampanja dobrovoljnog davanja krvi – ko će poneti titulu šampiona solidarnosti\nRadio-televizija Srbije\t 5. juna 2022. 07:52\nKampanja je, kaže, osmišljena kao jedna vrsta nadmetanja u humanosti za prestižnu titulu "Šampion solidarnosti".\n"Tokom naredna četiri meseca, na više od 350 akcija, građani će imati šansu da pokažu svoju humanost i solidarnost i da zajedno obezbedimo dovoljne količine krvi u letnjem peoriodu", rekla je Ivana Rodić.\n"Nedelja je jedini dan kada Institut ne radi, ali naše mobilne ekipe su na terenu. Od 9 časova počinje akcija u manastiru Tumane kod Golupca i velikoj plani u selu Lozovik i selu Miloševac", rekla je Rodićeva.\nPromocija Registra davalaca matičnih ćelija\nNovina ovogodišnje Letnje kampanje je promocija Registra davalaca matičnih ćelija hematopoeze Srbije i pokušavam da ga omasovimo.\nPacijentima koji imaju leukemiju, imunu deficijenciju ili urođeni poremećaj metabolizma, često je jedini put ka izlečenju transplantacija matičnih ćelija hematopoeze. Nažalost, samo 30 odsto njih ima podudarnog davaoca u okviru svoje porodice", a 70 odsto zavisi od humanih ljudi , rekla je Rodićeva.


Injac: Đukanović da doprinese miru i bezbenosti\nTanjug 29. avgusta 2021. 14:08\nPODGORICA – Ministarka odbrane Crne Gore Olivera Injac pozvala je danas predsednika Mila Đukanovića da doprinese da mir i bezbednost Crne Gore budu prioritetna vrednost svih, bez izuzetka.\nInjac je ocenila da je jučerašnja izjava Đukanovića o ustoličenju mitropolita Joanikija direktna nedoslednost u odnosu na zajedničko saopštenje sa sednice Saveta za odbranu i bezbednost, kojoj je i ona prisustvovala, a u kojem su svi društveno-politički akteri pozvani na mir, suzdržanost, toleranciju i razumevanje, kao i poštovanje ljudskih prava i verskih sloboda, Ustava i zakona Crne Gore, prenosi RTCG.\nInjac smatra da najava Đukanovića da je spreman da se pridruži protestima, ako se ne odustane od ustoličenja mitropolita Joanikija na Cetinju, nedvosmisleno dovodi u sumnju njegovo zalaganje za implementaciju zaključaka Saveta za odbranu i bezbednost, jer se ne može razumeti kao težnja za smirivanje tenzija.\nPredsednik Crne Gore Milo Đukanović ocenio je juče da je ustoličenju mitropolita Joanikija na Cetinju dat, kako je naveo, neprimereno veliki značaj i izrazio nadu da će njegov apel da ustoličenje bude održano van Cetinja „čuti i uvažiti oni koji treba da ga uvaže“.\nĐukanović je rekao i da će, ako ustoličenje Joanikija ipak bude na Cetinju, 5. septembra biti u prestonici.


Jučerašnji meč Lige šampiona između Reala i Ludogoreca prikazao je sve slabosti ali i vrline portugalskog fudbalera koji je najzaslužniji za pobedu svog tima. Portugalac je ovaj put morao upotrebiti "sva sredstva" kako bi svoj tim pogurao do tesne pobede od 2:1... Više >>>\nFudbaleri Juventusa primili su prvi gol i ujedno pretrpeli prvi poraz ove sezone. Bolji od bianko-nera bio je Atletiko, Bazel je šokirao navijače Liverpula, Malme je tukao Olimpijakos, Leverkuzen Benfiku, dok je Real Madrid tek nakon preokreta došao do pobede u Bugarskoj protiv Ludogoreca. Više >>>\n1. oktobra 1996. godine Arsen Venger je postavljen za novog mendžera Arsenala. U engleskim medijima su se tog dana mogli pročitati naslovi:"Arsene Who?"...Svoje punoletstvo na klupi "tobžija" Venger će proslaviti radno i to na večerašnjem meču Lige šampiona protiv Galatasaraja (20.45). Više >>>\nVečeras su na programu preostali mečevi 2. kola grupne faze Lige šampiona, gde će za gledaoce u Srbiji najinteresantniji biti duel između Mitrovićevog Anderlehta i Borusije Miloša Jojića i Nevena Subotića. Pored njih još nekoliko srpskih internacionalaca večeras čeka svoju šansu... Više >>>\nBarselona je sinoć u Parizu doživela svoj prvi poraz ove sezone. Sjajni niz Katalonaca od šest pobeda i jednog remija u svim takmičenjima prekinut je dakle u Ligi šampiona. Međutim, uprkos tom porazu (3:2) igrači "blaugrane" obeležili su nekoliko jubileja uz jedan rekord... Više >>>\nItalijan i legenda Rome Frančesko Toti postao je večeras najstariji strelac u istoriji Lige šampiona, dok je na istoj toj utakmici Argentinac iz redova Sitija Serhio Aguero nastavio veoma uspešan golgeterski niz kada je Liga šampiona u pitanju... Više >>>\nFudbaleri Čelsija savladali su u Lisabonu ekipu Sportinga (0:1) pogotkom Nemanje Matića, dok je na ostalim mečevima 2. kola Lige šampiona viđeno puno iznenađenja. Najveće od svih je poraz Atletik Bilbaa u Belorusiji, zatim selde remiji Ajaksa na Kipru, odnosno Maribora u Gelzenkirhenu. Više >>>\nFudbaleri Bajerna iz Minhena otvorili su drugo kolo Lige šampiona pobedom nad moskovskim CSKA u gostima sa 0:1 i na taj način došli do jubilarnog, 100. klupskog trijumfa u ovom elitnom takmičenju. Više >>>\nSada već legendarni vezista Barselone Ćavi Ernandes, ove sezone malo igra pod dirigentskom palicom svog nekadašnjeg saigrača Luisa Enrikea. Ipak, Enrike će večeras imati poseban povod da svog plejmejkera uvede u igru protiv Pari Sen Žermena (20.45)... Više >>>\nRetki stanovnici Moskve, koji su se u noći između nedelje i ponedeljka zatekli na ulicama centra tog grada, mogli su videti fudbalere Bajerna, na čelu sa njihovim trenerom Pepom Gvardiolom, ispred luksuznog hotela Ritz-Carlton, kako se ogrnuti ćebadima fotografišu mobilnim telefonima... Više >>>


Bivši kineski general: Primena sile opcija za problem Tajvana\nKina neće ostaviti problem Tajvana "dugo nerazrešenim", a primena sile, jedna je od opcija, izjavio je bivši kineski general Liu DŽingsong, pošto je vladajuća stranka bliska Pekingu doživela poraz na izborima na tom ostrvu.\n"Pitanje Tajvana neće ostati dugo nerazrešeno. Mi nećemo napustiti mogućnost upotrebe sile; prema zakonu, postoji opcija da se pitanje razreši vojnim sredstvima, ako to bude potrebno", rekao je Liu, bivši predsednik Kineske akademije za vojne nauke, na godišnjoj konferenciji lista "Global tajms".\nLiu se povukao iz aktivne službe u Narodnooslobodilačkoj vojsci Kine 1997. godine, preneo je AFP.\n"Ko god da ima političku moć na Tajvanu, jedini put (za ostrvo) je očuvanje mirnih veza između dve strane zaliva, i naposletku ostvarivanje ujedinjenja", dodao je Liu.\nPoraz Nacionalističke partije na lokalnim izborima, održanim krajem novembra ba Tajvanu, koja je izgubila devet gradova i okruga, uključujući svoja dugogodišnja uporišta, prestonicu Tajpej i centralni grad Tajčung, dovela je do ostavke premijera Đan Ji-Hua, dok je predsednik Mi Jing-Đeu obećao promene, naveo je AP.\nGubici koje je vladajuća stranka u Tajvanu pretrpela na izborima mogli bi da ugroze šest godina razgovora sa Kinom koji su rezultirali 21 sporazumom, pomogli u podizanju ekonomije Tajvana, istovremeno jačajući nade Pekiga za političkim ujedinjenjem.


Realizovani projekti | Vera Znanje Mir\nEdukacija kroz kulturu sećanja – studije holokausta u Srbiji\nEdukacija kroz kulturu sećanja – studije holokausta u Srbiji je obrazovni program koji se organizuje sa ciljem podizanja svesti o značaju sećanja na holokaust na području Zapadnog Balkana, ukazivanjem na istorijski i kulturni značaj ove teme, radi prevencije ponavljanja negativnog nasleđa iz prošlosti. Govoreći o holokaustu kao simbolu stradanja, pored kulture sećanja, naglasak je na edukativnom značaju prenošenja relevantnih znanja na buduće generacije, kako bi posledice poput ksenofobije, etničkog čišćenja, rasizma, antisemitizma i drugih oblika nasilja i netolerancije bile na vreme sankcionisane. Obukom budućih predavača, škola ima za cilj da nadoknadi nedostatak sistemskog obrazovanja na temu holokausta na prostoru Srbije, da pozicionira holokaust kao javno pitanje interpretirano od strane stručnjaka i preživelih, da afirmacijom kulture sećanja na nivou obrazovanja doprinese izgradnji kulture mira. Polaznici i polaznice će steći relevantna znanja o holokaustu i biti ohrabreni da stečena znanja prenesu u sferama svog akademskog i edukativnog delovanja.\nInterkulturni dijalog u Srbiji – most ka inkluzivnim i tolerantnim zajednicama\n„Interkulturni dijalog u Srbiji – most ka inkluzivnim i tolerantnim zajednicama“ je obrazovni program koji se organizuje radi prevazilaženja diskriminacije u multietničkim i multireligijskim zajednicama. Različitosti zajednica u Srbiji često nisu tretirane na pravi način, što umanjuje osećaj zajednice za suživot i dovodi do nestabilnosti, društvene polarizacije i raspirivanja mržnje na nacionalnoj osnovi. Kroz seminare i radionice sa mladim pripadnicima manjinskih i većinskih grupa i organizacija građanskog društva koje se bave interkulturnim dijalogom, ovaj program će podići svest o važnosti međukulturnog dijaloga, senzibilisati mlade predstavnike/ce etničkih grupa za interkulturni dijalog u skladu sa evropskim kulturnim modelima i ojačati njihove kapacitete. Polaznici i polaznice seminara će po završetku programa pisati eseje i prikaze koji će biti objavljeni na portalu za srednjoškolce Mingl. Za najaktivnije polaznike/ce će nakon održanih seminara i radionica biti organizovana letnja škola na kojoj će imati prilike da slušaju predavanja relevanthih stručnjaka, kao i da diskutuju o raznim problemima povezanim sa ovom temom. Učesnici i učesnice ovog programa će steći neophodna saznanja o mogućnostima interkulturnog dijaloga i saradnje u Srbiji i biti podstaknuti da stečena znanja i veštine primene u svojim lokalnim zajednicama.


EVO KAKO SE DA UZ POMOĆ TAMJANA OSLOBODITE NEGATIVNE ENERGIJE - Webastrolog\nEVO KAKO SE DA UZ POMOĆ TAMJANA OSLOBODITE NEGATIVNE ENERGIJE\nSVAŠTARA 14 novembar 2018\nUkoliko ovih dana osećate nemir i negativnu energiju koja vas okružuje i guši vreme je da preduzmete nešto po tom pitanju. Stari provereni metod da od sebe, ali i iz kuće oterate negativnu energiju je da upalite tamjan, da okadite kuću, zapalite sveću i prekrstite se. Kada se tamjan topi na žeravici, kolutovi dima dižu se ka plafonu šireći svoj prijatni miris. To podizanje dima ka plafonu simbolično predstavlja uzdizanje naše molitve ka Bogu. Kako biste se rešili negativne energije i loše sreće, pratite ova tri koraka:\nKroz celu istoriju čovečanstva, tamjan je upotrebljavan prilikom lečenja raznih bolesti. U aromaterapiji, tamjan se koristi za ublažavanje i lečenje depresije, histerije, stresa i napetosti. Smatra se da inhaliranjem ili jednostavnim udisanjem tamjana možemo ublažiti probleme sa disanjem kao što su: alergije,astma, bronhitis, sinusitis, prehlade itd. Veoma je važno da kada zapalite tamjan sa njim prođete kroz celu kuću i tako izvršite energetsko čišćenje doma. Bitno je da vam kuća pri tome bude pospremljena i da se vi nakon toga istuširate kako bi sa sebe sprali negativnu energiju. Ovaj ritual možete ponavljati kada god osetite potrebu za tim. Poznata je činjenica da tamjan ubija bakterije u vazduhu i da ta "sterilna sredina", bez bakterija, traje i do mesec dana.\nRuski naučnicu su nedavno izneli fascinantna istraživanja prema kojima su otkrili da svi mikrobi nestaju iz vode ako se ona prekrsti. Naučnici su ustanovili da voda menja svoju strukturu, postaje "čistija" onaj momenat kada se nad njom pročita molitva "Oče naš" i kada se voda prekrsti. Delovanje časnog krsta na telo čoveka ima isto fascinatnu moć. Naime, isto istraživanje sprovedeno u Moskvi, u laboratoriji medicinsko-bioloških tehnologija “NII”, otkrilo je da kada se čovek prekrsti on postaje znatno smireniji i vaća istinski duševni mir. Stoga na vama je samo da odvojite par minuta, isključite kompjuter, telefon i televizor i izvršite ova tri jednostavna rituala. Negativna energija u kući će se znatno smanjiti, a vi ćete biti dosta smireniji.


Početna:: Netauto :: KANDIDATI 2012 :: Citroën C4\nNa beogradskom Sajmu automobila 2010. premijerno je predstavljen novi Citroen C4. Porastao je u svim segmentima u odnosu na svog predhodnika, tako da mu je dužina 4,33m, a širina 1,79m, dok je visina 1,49m. Ima najveći prtljažnik u svojoj klasi - 408 litara, a kompaktnost i bezbednost je potvrdio je osvajanjem svih 5 zvezdica na EuroNCAP testu.\nPosmatrano spreda rebrasta hauba krivi se po bokovima, prednja svetla su usađena unutar bočnih krila, a maska je veća. Iz profila pokazuje dve linije stila koje se ukrštaju i kvartalna prozorska stakla, naglašavajući njegov dinamičan izgled. Na zadnjem delu, novi ševron i originalno osvetljenje naglašavaju prestižan dizajn ovog kompaktnog hečbeka. Izvajane linije i zadnji crni spojler dodatno ilustruju potragu za optimizacijom aerodinamike.\nKao i spoljašnji i unutrašni stil novog C4 prikazuje odmah visok nivo kvaliteta i prefinjenosti. Unutrašnjost je luksuzna i dobro osmišljena, sa horizontalnim pregradama aerodinamičnih linija. Centralno postavljena instrument tabla, na kojoj su objedinjene komande audio sistema i klima uređaja, obezbeđuju savršeno uklapanje u konture prednjeg unutrašnjeg dela vozila.\nPrezentacijom kabine do najsitnijih detalja, novi C4 predstavlja najbolje materijale u klasi, kao što je glatka koža na instrument tabli i oko otvora za ventilaciju, vrhunski materijal za krovne obloge i hromirane detalje na komandama volana, ventilacionim otvorima i ručici menjača. Nova instrument tabla je sa tri pokazivača i kombinuje analogne i digitalne informacije i obezbeđuje jasnu čitljivost podataka. Novi, pažljivo dizajniran, volan obogaćen je centralnim komandama i sa mnogo funkcija smeštenih u jasno vidljivim područjima za muzički uređaj, telefon, limitator brzine i ostale uređaje potrebne vozaču.\nKabina sadrži mnoštvo prostora i odeljaka za odlaganje sitnica i specijalnu novu funkciju – visoku i široku centralnu konzolu sa četiri različita prostora za skladištenje. Drugi glavni prostor ove konzole je ispod prednjeg naslona za ruke. Namenjen je da se tu ostavljaju CD-ovi i sadrži i utičnicu od 230V. Ova visoka centralna konzola prava je inovacija, nikada ranije viđena na tržištu automobila.\nNovi C4 uključuje bezbednosni spektar dizajniran tako da unapredi bezbednost ne samo vozača i putnika nego i drugih vozača na putu. Opremljen je sistemom za pomoć pri kretanju na uzbrdici, električnom parking kočnicom, LDWS (Sistem nadgledanja), ksenon prednjim svetlima sa dvostrukom funkcijom, senzorima za parkiranje uz "procep" za merenje parking prostora i još neke nove funkcije koje ranije nisu viđane u ovom segmentu\nAkustični tretman je takođe bio jedan od prioriteta u pružanju izuzetnih standarda udobnosti u kabini. Vibracija, buka motora, aerodinamična buka i uticaj buke su amortizovani kako bi obezbedili miran ambijent u kabini. Audio sistem takođe veoma doprinosi udobnosti i opuštanju pri vožnji. Pozicije “zvučne scene” su postavljene preko puta vozača i svih putnika radi maksimalne udobnosti slušanja.\nCitroen WiFi On-Board system omogućava putnicima da koriste Internet tokom putovanja i na taj način kvalitetno iskoristite svoje vreme na putu. Jednostavan za korišćenje, ovaj sistem se zasniva na WiFi jedinici smeštenoj u automobilu. Pružanjem Internet veze u kolima, Citroen bežični On-Board omogućava putnicima pristup e pošti, da dobiju praktične informacije, igraju online igrice ili surfuju i sve to u isto vreme.\nNovi Citroen C4 ima elektronsku HDi tehnologiju sa nekoliko verzija. Nova generacija Stop & Start sistema kombinuje reverzibilni alternator sa dizel motorom. Zaustavlja motor i restartuje ga odmah kada vozilo treba da se pokrene. Glavne komforne funkcije (klima, radio…) i pomoćne funkcije (upravljački mehanizam, ESP, itd.) prirodno ostaju dostupni tokom “Stop” faze. Ova inovacija smanjuje potrošnju goriva i emisiju štetnih gasova iz HDi motora do 15%. E-HDi sistem je originalan po tome što kombinuje nekoliko tehnologija: HDi motor, jedan od najefikasnijih pogonskih sistema na tržištu, Stop & Start sistem sa drugom generacijom reverzibilnih alternatora, E-buster sistem da odmah ponovo pokrene motor (0,4 s), elektronski sistem kontrole alternatora, projektovan da povrati energiju kada automobil usporava i menjač sa optimizovanim rasponom.\nNovi C4 sastoji se od 70% metala, već uveliko recikliranog, 5% raznih materijala (staklo i sl.) i 5% tečnosti. Preostali deo je plastika (polimeri). PSA grupa je postavila ambiciozan cilj u eko-dizajnu: da obuhvati 20% zelenih materijala u vozilu do 2011. Termin "zeleni materijali" obuhvata prirodna vlakna (lan, konoplju..), nemetalne reciklirane materijale i biomaterijale (materijale iz obnovljivih izvora i ne sadrži petrohemijske proizvode). Ovi materijali omogućavaju da se koriste manje fosilna plastična goriva i na taj način se promovišu sirovine iz obnovljivih izvora, da bi neke delove učinili lakšim i smanjili emisiju CO2 i da bi promovisali reciklažu plastike.


Manchester United će kazniti svoje igrače ako ne izbore Ligu prvaka! - AM Sport\nNaslovnica Nogomet Europska liga Manchester United će kazniti svoje igrače ako ne izbore Ligu prvaka!\nManchester United će kazniti svoje igrače ako ne izbore Ligu prvaka!\nBritanski mediji prenijeli su informaciju da će uprava Uniteda svojim igračima smanjiti plate za čak 25% ne izbore li plasman u Ligu prvaka sljedeće sezone. Klub je ovakav vid politike i kažnjavanja igrača za loše rezultate uveo još prije tri godine dok je trener Uniteda bio legendarni Sir Alex Ferguson, a ona bi se mogla primijeniti već na kraju ove sezone.\nEkipa Manchester Uniteda pod trenerskom palicom holandskog stručnjaka igra izrazito loše od početka ove sezone i obara negativne rekorde kluba, te bi se vrlo lako mogla da ponovi situacija od prije dvije godine kada je tadašnji trener David Moyes dobio otkaz, a klub završio tek na sedmoj poziciji u Premiershipu.


Koja su ovlašćenja načelnika opštinske uprave u odobravanju trošenja budžetskih sredstava?\nKoja su ovlašćenja načelnika opštinske uprave u odobravanju trošenja budžetskih sredstava (pored naloga za isplatu zarada zaposlenih i tekućih popravki – koja plaćanja može da odobrava)?\nOpštinska uprava je shodno Zakonu o lokalnoj samoupravi jedan od organa opštine, dok je načelnik opštinske uprave rukovodilac tog organa.\nOpštinska uprava je u smislu Zakona o budžetskom sistemu direktni korisnik budžeta lokalne vlasti.\nFinansiranje svih troškova koji nastaju u vršenju poslova Opštinske uprave kao organa opštine u Odluci o budžetu lokalne vlasti planiraju se u okviru zasebnog razdela. Za planiranje i trošenje ovih sredstava u skladu sa Odlukom o budžetu, finansijskim planom i važećim zakonima, odgovoran je načelnik Opštinske uprave kao rukovodilac Opštinske uprave. Takođe, u okviru razdela opštinske uprave kao direktnog korisnika budžeta lokalne vlasti obično se planiraju i sredstva za finansiranje indirektnih korisnika, korisnika subvencija, dotacija i transfera.\nOvi korisnici planiraju svoja sredstva u skladu sa usvojenim planovima i programima rada. Zahteve za finansiranje svojih aktivnosti ovi korisnici dostavljaju lokalnom organu naduženom za finansije prilikom pripreme Odluke o budžetu opštinske vlasti. Nakon usvajanja Odluke o budžetu lokalne vlasti, odobrena sredstva ovim korisnicima predstavljaju osnovu za izradu njihovih finansijskih planova. Finansijski plan indirektnog i ostalih budžetskih korisnika usvaja nadležni organ budžetskog korisnika (Upravni odbor ili sličan organ). Nakon usvajanja, indirektni i drugi korisnici sredstava budžeta lokalne vlasti svoje finansijske planove dostavljaju lokalnom organu Opštinske uprave nadležnom za poslove finansija.\nZa preuzimanje obaveza, njihovu verifikaciju i izdavanje naloga za plaćanje kao i za zakonito, namensko, ekonomično i efikasno trošenje sredstava korisnika budžetskih sredstava, odgovoran je rukovodilac tog korisnika – direktori ustavnova i javnih preduzeća (Član 71. Stav 1 i 2. Zakona o budžetskom sistemu).\nS obzirom da su indirektni i ostali korisnici planirani u okviru razdela Opštinske uprava kao nadležnog direktnog korisnika, i s obzirom da načelnik Opštinske uprave rukovodi nadležnim direktnim korisnikom, on će odobravati prenos sredstava po zahtevima indirektnim i ostalim korisnicima budžeta lokalne vlasti koji se nalaze u nadležnosti direktnog korisnika – Opštinske uprave.\nVažno je napomenuti da je naredbodavac za izvršenje budžeta lokalne vlasti predsednik opštine/gradonačelnik, a da načelnik opštinske uprave svojim odobrenjem plaćanja ili transfera sredstava korisnicima budžeta samo potvrđuje da će sredstva biti utrošena u skladu sa zakonom, namenski, ekonomično i efikasno. Važnu ulogu u ovoj, u izvesnoj meri kontrolnoj ulozi, ima lokalni organ za finansije koji je takođe deo opštinske uprave i koji prati izvršenje Odluke o budžetu u skladu sa odobrenom aproprijacijom i usvojenim finansijskim planovima korisnika budžetskih sredstava.


Oficirsko veče u Ugljeviku - Oživjela tradicija nekadašnjih oficirskih balova /VIDEO/ - NTV Arena\nOrganizacija starješina opštine Ugljevik organizovala je oficirsko veče, na kojem su u Ugljeviku okupile starješine VRS uz prisustvo mnogobrojnih gostiju.\nU svečanoj sali hotela Atlas u Ugljeviku u subotu je održano oficirsko veče, na kome su starješine VRS, njihove supruge i druge zvanice oživjeli duh i ljepotu nekadašnjih oficirskih balova. Druženje je organizovala Organizacija starješina opštine Ugljevik.\nOrganizacija starješina Vojske Republike Srpske formirana je prije četiri godine, a prošle godine u maju dodjeljen im je i status udruženja od javnog interesa.\nSa svečane oficirske večeri upućena je i poruka podrške generalu Ratku Mladiću, te pročitano pismo koje će mu biti proslijeđeno.\nMoramo uvijek biti spremni spremni da očuvamo ono što smo stvorili, poručuju starješine VRS i pozivaju mlade ljude da opravdaju tekovine borbe u proteklom ratu te da ostanu na ovim prostorima da zajedno sačuvamo RS.\nTags: ofcirsko vece, ugljevik


Nelegalno 69 posto softvera u Srbiji › Made-in-Germany.rs\nRezultati godišnje studije kompanije „IDC“ za 2013. godinu pokazali su da 69 posto softvera instaliranog na računarima u Srbiji nije imalo odgovarajuću licencu, a njihova ukupna tržišna vrednost procenjena je na 70 miliona američkih dolara, prenosi agencija „Fonet“.\nU Srbiji je stopa piraterija ipak niža za tri procenta u odnosu na 2011. godinu, pre svega zahvaljujući radu Odeljenja za legalnost softvera u okviru Poreske uprave Ministarstva finansija RS, Tržišne inspekcije i kompanije „BSA“ (The Software Alliance).\nKako se navodi u saopštenju „BSA“, prema objavljenim podacima, prosečna stopa piraterije u svetu iznosi 43 posto, dok je ona u Evropskoj uniji 33 posto. U Bosni i Hercegovini i Makedoniji stopa piraterije je u 2013. godini iznosila 65 posto, u Bugarskoj 63 posto, u Rumuniji 62, a u Hrvatskoj 52 posto. U Crnoj Gori je bilo 78 posto neodgovarajuće licenciranog softvera, što u odnosu na 2011. godinu predstavlja smanjenje za jedan procenat, navodi „BSA“.\nOd MiG na 03/07/2014 / Informatika, Trgovina / Ostavite komentar\nU Nemačkoj raste broj pretplatnika na digitalna izdanja\nFiksni telefon od avgusta skuplji više od 20%


Tužilaštvo Srbije: Još se radi na predmetu „Mediji i govor mržnje”\nTužilaštvo za ratne zločine demantovalo je navode poslanika Milovana Drecuna da se u predmetu „Mediji i govor mržnje” odustalo od prikupljanja podataka i dokaza i da je iz tog razloga, navodno, stavljen ad akta. U tom predmetu Tužilaštvo je Milovana Drecuna označilo kao jednog od osumnjičenih.\nU saopštenju Tužilaštva navodi se da, nazivajući taj predmet „čistom glupošću”, Drecun previđa činjenicu da je predistražni postupak u toku i da postoje indicije da je podsticanje i pozivanje na ratne zločine direktno podstaklo na ubistvo najmanje dvoje ljudi.\nTužilaštvo je do sada ustanovilo da je učinjeno krivično delo izazivanje nacionalne, rasne i verske mržnje i netrpeljivosti koje je u međuvremenu u odnosu na događaje uz ratnih devedesetih godina zastarelo i da se zbog toga on ne može krivično goniti, a da se i dalje u predistražnom postupku utvrđuje odgovornost za pozivanje i podsticanje na izvršenje ratnih zločina protiv civilnog stanovništva, navodi se u saopštenju.\nPoslednjih nedelja Tužilaštvo za ratne zločine je na meti pretnji koje su kulminirale SMS porukama upućenim zameniku tužioca Brunu Vekariću u kojima se njemu i članovima njegove porodice preti ubistvom. Nadležni još uvek istražuju ko i odakle upućuje pretnje.


Da je Visoko prvak svijeta u glupostima potvrdilo je i za Bajram. Naime, vjernici koji su prisustvovali Bajram – namazu imali su priliku čuti više nego interesantna izlaganja svojih imama, istih onih imama oko kojih se još nije stišala bura zvana “Raiffaisen Banka”. Imami su autoritativno vjernicima sugerirali da kožice od kurbana ne daju u KTK Visoko, na što su navodno pozivali neki mediji i grupa građana koja je inicirala jednu ovakvu lokalpatriotsku akciju.\nOno što smo od ranije znali je da će KTK uputiti zvaničan dopis Rijasetu po ovom pitanju, a odgovor je očigledno bio negativan. Naše informacije kažu da su se visočki džamati odlučili da kožice odu u Tešanj kao i ranijih godina, a prije toga su štavljene u krugu nekadašnje kasarne Ahmet Fetahagić. Ovo je još jedna potvrda da je glupost neuništiva, a i dokaz da ona stara priča o nekakvoj “Višoj, Visokoj i Visočkoj školi” više ne postoji.


Istraživanje, koje je sprovedeno krajem novembra i početkom decembra 2015. godine, obuhvatilo je 1.565 ispitanika.\nKulturne sadržaje 17 odsto ispitanika ne posećuje jer ih u njihovom mestu nema, 8,4 odsto zbog toga što su sadržaji skupi, 6,2 odsto zbog lošeg kvaliteta ponude, 31,5 odsto zbog toga što su nezainteresovani i 36,9 odsto zbog toga što nemaju vremena.\nPozorišne predstave u Srbiji gleda 45,2 odsto građana, a aktivnu pozorišnu publiku imaju Vojvodina i Beograd, dok je najmanja poseta u zapadnoj Srbiji i Šumadiji.\nOpersku i baletsku scenu prati 5,4 odsto građana, a najviše ljubitelja te umetnosti je u Vojvodini i Beogradu.\nPrema podacima, najčitanije dnevne novine su "Blic" (43,6 odsto), petina građana čita "Kurir" i "Večernje novosti", "Politiku" čita oko 10 odsto, "Alo" 7,2 odsto, "Informer" 6,1 i na poslednjem mestu je "Danas", koji čita 2,4 odsto građana.\nTakođe, građani Srbije najčešće i najredovnije čitaju časopise kolažnog tipa "Blic žena", "Blic puls", "Blic magazin" kao i\n"Story" i "Gloria".


Lojo: Drago mi je što smo izbjegli domaćine EP-a @ StartBiH.ba\nŽenska košarkaška reprezentacija Bosne i Hercegovine nastupit će u grupi C Evropskog prvenstva koje će biti održano ove godine u Francuskoj i Španiji, zajedno sa selekcijama Slovenije, Turske i Belgije.\nSelektor reprezentacije BiH Goran Lojo zadovoljan je ishodom žrijeba, posebno jer je bh. tim izbjegao grupe u kojima će nastupiti domaćini EP-a Francuska i Španija. U izjavi za Fenu, Lojo upozorava da se protivnici BiH u grupi respektabilne ekipe protiv kojih će biti veoma teško igrati.\n- Drago mi je što smo izbjegli domaćine, Francusku i Španiju, što mi je i bila želja prije izvlačenja. Na predstojećem EP-u učestvuje 16 najkvalitetnijih ekipa Evrope tako da je svaki protivnik za respekt. U našoj grupi su tri respektabilne reprezentacije. Belgija je posljednjih godina jedna od najkvalitetnijih reprezentacije Evrope, Turska je košarkaška velesila, a Slovenija je u proteklim godinama postigla zapažene rezultate - izjavio je Lojo.\nDodaje da će BiH učiniti sve da se što bolje pripremi za svakog protivnika, te da nakon sjajnog uspjeha u kvalifikacijama pokuša ostvariti dodatni iskorak.\n- Također se nadam da ćemo nastupiti u najjačem sastavu te da će sve igračice biti zdrave i spremne - zaključio je Lojo.\nU grupi A Evropskog prvenstva nastupit će Švedska, Bjelorusija, Španija i Slovačka, grupu B sačinjavaju Crna Gora, Italija, Srbija i Grčka, dok će u grupi D nastupiti Francuska, Rusija, Češka i Hrvatska.


EIB pokrenuo javnu raspravu o politici kreditiranja energetskog sektora\nEvropska investiciona banka (EIB), jedan od najvećih finansijera globalne energetske infrastrukture, pokrenula je javnu raspravu o finansijskoj i savetodavnoj podršci koju pruža energetskom sektoru, sa ciljem da ojača uticaj kreditiranja energetskog sektora koje će odobravati u budućnosti, navodi se u saopštenju banke Evropske unije (EU).\nEIB će tokom sledeća tri meseca pokrenuti diskusiju sa širokim krugom zainteresovanih strana – akcionarima, poslovnim udruženjima, civilnim sektorom i privatnim sektorom – sa ciljem usvajanja nove politike kreditiranja energetskog sektora koja bi podržala energetske i klimatske ciljeve EU za 2030. godinu.\nU okviru dijaloga sa zainteresovanim stranama razmatraće se podrška investicijama u energetskog sektoru koju je EIB obezbedio u proteklom periodu, kao i ključni aktuelni investicioni trendovi i izazovi.\nTokom javne rasprave razmatraće se i kako investicije koje će EIB u budućnosti podržavati mogu da doprinesu smanjenju potrošnje energije kroz mere energetske efikasnosti, još više podrže proizvodnju električne energije iz obnovljivih izvora energije (OIE), poboljšaju finansijsku i savetodavnu podršku energetskim inovacijama i obezbede infrastrukturu neophodnu za energetsku tranziciju.\nDiskusija će obuhvatiti i specifičnosti podrške investicijama u energetskom sektoru u privredama u razvoju i usponu van Evrope.\nU okviru javne debate, EIB će organizovati sastanak u Briselu u februaru (planirani datum je 25. februar). Akcionari EIB-a – zemlje članice EU – će kasnije tokom 2019. razmatrati novu politiku kreditiranja sektora energetike.\nZainteresovane strane se pozivaju da pisane komentare dostave pre 29. marta 2019. godine, po mogućstvu na imejl adresu elpconsultation@eib.org.\nNadogradnja kriterijuma iz 2013.\nNova politika zameniće kriterijume kreditiranja energetskog sektora koje je EIB usvojio pre šest godina u kontekstu evropskih ciljeva koji su obezbedili veću podrćku finansiranju čiste energije, uključujući OIE, mere za poboljšanje energetske efikasnosti i relevantne projekte razvoja elektroenergetske mreže.\nKriterijumi kreditiranja energetskog sektora iz 2013. obezbedili su da EIB u najvećoj meri finansira projekte čiste energije. Tokom petogodišnjeg perioda od 2013. do 2017. godine, EIB je usmerio kreditiranje na OIE (36%), energetsku efikasnost (24%) i projekte razvoja elektroenergetske mreže (23%), navodi se u dokumentu Public consultation on the EIB Energy Lending Policy.\nKriterijumima iz 2013. uveden je standard za emisije, koji se primenjuje na sve projekte proizvodnje električne energije korišćenjem fosilnih goriva, ne bi li se izbeglo investiranje u projekte čije emisije CO2 prelaze granicu koja odražava EU i nacionalne ciljeve ograničenja emisija CO2, navodi se u saopštenju.\nNova pravila za novu energetsku politiku EU\nJavna rasprava o podršci EIB-a investicijama u energetskom sektoru održava se nakon što je priveden kraju rad na novom energetskom paketu EU, Čista energija za sve Evropljane. Revidirana politika EU predstavlja značajan korak ka formiranju Energetske unije i dostizanju ciljeva Pariskog sporazuma na koje se obavezala Evropska unija, a skrojena je tako da obezbedi da unutrašnje energetsko tržište EU investira u čiste, pristupačne i bezbedne izvore energije u narednim decenijama, navodi se u saopštenju.\nNovi energetski paket EU predviđa energetsku tranziciju i postavlja dva nova cilja EU za 2030. godinu – obavezujući cilj udela OIE od najmanje 32% i cilj energetske efikasnosti od najmanje 32,5%.\nOčekuje se da ovi ambiciozni ciljevi stimulišu industrijsku konkurentnost Evrope, doprinesu većem rastu i zapošljavanju, obezbede manje račune za potrošnju energije, doprinesu nalaženju rešenja za energetsko siromaštvo i pomognu da se poboljša kvalitet vazduha.\nEvropska investiciona banka je jedan od najvećih finansijera energetskog sektora na svetu. Tokom proteklih pet godina, EIB je obezbedio više of 49 milijardi evra investicija širom Evrope i sveta, uključujući finansiranje 30 evropskih projekata od zajedničkog interesa.\nTagovi: EIB, energetska efikasnost, energetski i klimatski ciljevi, Evropska investiciona banka, krediti, obnovljivi izvori energije\nPočetna » Vesti » Električna energija » EIB pokrenuo javnu raspravu o politici kreditiranja energetskog sektora


Danas izbor nove crnogorske vlade\nTanjug 28. aprila 2022. 00:20\nCETINJE – Na Cetinju će danas biti održana sednica Skupštine Crne Gore na kojoj bi trebalo da bude izabrana nova manjinska vlada, koju je predložio mandatar Dritan Abazović.\nNova vlada će, kako je predloženo, imati 18 resora, četiri potpredsednika i dva ministra bez portfelja.\nPoslannici Demokratskog fronta neće prisustvovati današnjem zasedanju, jer predloženu vladu smatraju nelegitimnom, rekao je poslanik ovog saveza Slaven Radunović.\nOn je rekao da poslanici DF-a neće prisustvovati današnjem zasedanju i zbog nedavnog kamenovanja autobusa u kojem su bila deca iz Nikšića, samo zato što su pevali i igrali kolo ispred Cetinjskog manastira.\nLider Demokratske Crne Gore i bivši predsednik Skupštine Aleksa Bečić rekao je da očekuje da će u Crnoj Gori vrlo brzo biti raspisani vanredni parlamentarni izbori.\n„Ko nije ucenjen izabraće izbore. Dritan Abazović kaže da je to gubljenje vremena, a ustvari oni se plaše suda građana. Većina građana smatra da su novi izbori najbolje rešenje. Videćete na šta će ličiti ta nelegalna vlada pod aminom DPS-a (Mila Đukanovića). Biće komplikacija“, rekao je Bečić u intervjuu za Radio-televiziju Herceg Novi.\nPredsednik Socijaldemokrata Damir Šehović je rekao da ova stranka neće glasati za 43. vladu Crne Gore, mandatara Abazovića, a kao glavni razlog je naveo učešće Socijalističke narodne partije (SNP) u novoj izvršnoj vlasti, koju je, kako tvrdi, u konsulataciju sa socijalistima komponovao srpski predsednik Aleksandar Vučić.


Otvoren prostor Kancelarije za mlade u Budvi\nDatum kreiranja: ponedjeljak, 25 septembar 2017 11:57\nForum MNE je u partnerstvu sa Kancelarijom za prevenciju bolesti zavisnosti i mlade Sekretarijata za društvene djelatnosti opštine Budva i Ministarstva sporta Crne Gore zvanično otovrio prostor Kancelarije za mlade u Budvi, u srijedu 27. septembra, u 12:00h.\nNa otvaranju su govorili predsjednik opštine Budva Dragan Krapović, ministar sporta Nikola Janović i programska menadžerka Foruma MNE Tamara Čirgić.\nNakon njihovog obraćanja, mladi su prezentovali program u kojem su, osim izložbe, imali i muzički program (izvođenje pjesme We are the world), kao i predstavljanje rezultata istraživanja o problemima mladih u Budvi.\nOtvaranje prostora Kancelarije za mlade u Budvi sprovodi se u sklopu projekta koji je finansijski podržan od strane Ministarstva sporta Crne Gore, a Forum MNE je pružio podršku mladima iz Budve u dijelu izgradnje kapaciteta, organizujući obuke za članove odbora koji će koordinisati rad prostora Kancelarije za mlade. Drago nam je što je opština Budva podržala mlade i pokazala se kao dobar primjer sprovođenja lokalne omladinske politike, a takođe se nadamo da će nastaviti u istom pravcu.


Leb: „U oba starta najgora opcija“ - Serbiaring\n05/05/2014 Aleksandar Babić Vesti, WTCC 0\nProdor „sitroena“ u trci 2 na Hungaroringu išao je užasno teško. Leb je prošao najgore i ostvarile su se prognoze da će se Miler i Lopes na inverznom startu snaći bolje od njega. Istina, „sitroeni“ #1 i #37 nisu odmakli daleko, uporni Koronel zadržavao ih je za sobom tokom svih 14 krugova i ubio im je svaku pomisao o podijumu. Međutim, devetostruki reli prvak sveta ne samo da uopšte nije napredovao, već je na cilj stigao deveti, izgubivši jedno mesto u odnosu na startno.\nKad se tome doda i činjenica da je Sebastijan u trci 1 krenuo sa treće pozicije, pa je nakon lošeg starta završio sedmi, dobija se i zbirno (za vikend) i pojedinačno (po trkama) najlošiji plasman Leba otkako je ušao u WTCC. U Maroku je osvojio 47 bodova, u Francuskoj 26, a u Mađarskoj svega 11. Posledica je pad na treće mesto u generalnom poretku vozača.\n„Imao sam dva teška starta – svaki put birao sam najgoru opciju,“ objasnio je Leb. „U trci 1, kada sam video da svi moji konkurenti drže užu unutrašnju putanju, pokušao sam da prođem sa spoljne strane, ali završio sam blokiran. Da ne bih dva puta doživeo istu sudbinu, u trci 2 pozicionirao sam se na unutrašnjoj strani, ali su me sa ipak preticali sa spoljne. Ne znam da li se to može pripisati manjku iskustva, ali moji startovi značili su da sam od početka bio van igre. Nadam se da ću u Slovačkoj to moći da popravim.“\nŠef Sitroen rejsinga, Iv Maton, posmatra stvar malo smirenije i s gotovo filozofskog aspekta: „Uzimajući u obzir prirodu staze i kompenzacione težine za ovaj vikend, znali smo da će biti gotovo nemoguće doći do podijuma u trci 2. Startovi su nam bili jedina prilika da se probijemo u poretku, a posle njih, ni u jednoj trci nije bilo preticanja (Maton očigledno govori samo o višim pozicijama u plasmanu – prim. aut.). Ova runda naučila nas je još nečemu – ekipe prikazuju slične performanse, što je dobar znak za ostatak šampionata.“


Lidl uskoro kreće da gradi i prvi objekat u Novom Sadu - Retail Serbia\nLidl uskoro kreće da gradi i prvi objekat u Novom Sadu\nNemački lanac supermarketa ''Lidl'' uskoro će početi izgradnju prvog maloprodajnog objekta u Novom Sadu, a drugog u Srbiji. Na parceli na uglu Bulevara Evrope i Bulevara vojvode Stepe koju je kupio pre četiri godine, izgradiće supermarket površine 2.000 kvadrata koji će raspolagati sa 100 parking mesta.\nIako su mnogi mediji preneli vest da se otvaranje ''Lidla'' u Smederevu očekuje krajem ovog meseca, prema našim saznanjima, objekti ovog lanca neće uskoro biti otvoreni. Trgovinski lanac je nedavno završio izgradnju svog prvog objekta u Srbiji koji se nalazi u Smederevu, ipak, u pitanju je test filijala koja će do otvaranja prvih 20 objekata služiti kako bi se ''Lidl'' predstavio svojim budućim poslovnim partnerima kao i zaposlene u njemu.\nProšlo je šest godina od otvaranja kancelarije ''Lidla'' u Srbiji i pet od kupovine prvog placa u Zrenjaninu. Kompanija je svo vreme nailazila na prepreke koje joj nisu dozvoljavale brže probijanje na našem tržištu i otpočinjanje poslovanja. U vreme dok je ''Lidl'' kupovao placeve i ispitivao naše tržište, sa njega su se povukli ''Interex'', ''KTC'', ''Casino supermarche'', ''Tuš'' ''Mr.Bricolage'' i drugi.


Fabrika Labor Srb otvorila je novo postrojenje u Sremskoj Mitrovici, a transformiše se iz pilane hrastovih trupaca u proizvodni pogon gotovih drvenih proizvoda.\nLabor Srb, srpska firma sa italijanskim, učešćem širi se i spremna je da postane polazna tačka za tržište gotovih drvenih podova na Zapadnom Balkanu.\nOsnovana je 2015. godine na osnovu 30-godišnjeg iskustva u sektoru obrade drveta i proizvodnje parketa Patricija Dei Tosa, osnivača Itlasa i Labora Legnoa – italijanskih firmi sa zvaničnim sedištem u Kordinjanu, regija Veneto, sa ukupno 70 zaposlenih i godišnjim prometom od 40 miliona evra.\nLabor Srb je razvila svoju delatnost na povišini 24.000 metara kvadratnih za prvu obradu trupaca hrasta, koji dolaze iz lokalnih šuma, a poseduju FSC sertifikat, i koji su do danas transportovani kao drvna građa u italijanske firme za proizvodnju drvenih podova, sa potpison Itlas i Labor Lengo.\nSada će Labor Srb proizvoditi direktno gotov proizvod, a sirovina visokog kvaliteta i italijanski dizajn udružiće se u proizvodnji prestižnog parketa koji je namenjen izvozu u ceo svet.\nLabor Srb se prostire na ukupnoj površini od 56.000 kvadratnih metara, ima 43 zaposlenih, a u 2015. godine ih je bilo četvroro. Sastav firme će se, kako najavljuju iz kompanije, do kraja godine uvećati za još 20 zaposlenih.\nOtvaranju pogona u Sremu su prisustvovali predsednik Srbije Aleksandar Vučić, ministar poljoprivrede Branislav Nedimović i predsednik pokrajinske vlade Igor Mirović.\naleksandar vučić/drvo/fabrika/investicije/italija/labor srb/sremska mitrovica


Veza profesije i rizika od pojave reumatoidnog artritisa\nZa etiologiju reumatoidnog artritisa (RA) važni su faktori okoline, međutim postoji dosta još uvek nepoznatih činjenicapovezanih sa uticajem opasnosti na radu na bolest. Pretpostavlja se da faktori okoline imaju ulogu u pojavi RA izazivajući kod osetljivih osoba autoimune reakcije.Nova istraživanja pokazuju da radnici iz nekih profesija mogu biti pod rizikom od pojave RA.\nŠvajcarski istraživači sproveli su istraživanje kojim je proučavana veza između rizika od pojave antitela anticitruliniranih proteina (ACPA)+ RA ili ACPA- RA i opasnosti na radu, odnosno izloženosti njoj. Istraživači su analizirali 3522 slučaja i 5580 kontrola iz projekta studije slučaja EIRA (Epidemološko ispitivanje reumatoidnog artritisa), koji je zasnovan na švedskoj populaciji.Takođe su pripremili i anketu kako bi se prikupile informacije o istoriji zaposlenja i načinu života, a za sprovođenje serološke analize uzeti su uzorci krvi. Naučnici su prikupili informacije o uzorcima krvi, uzetim u periodu od 1996. do 2014. godine i spoljnim, genetskim i imunološkim faktorima, dobijenim anketiranjem. Pre uključenja u istraživanje izračunalisu stepen rizika RA (OR) vezan za poslednje zaposlenje,koristeći neuslovljenu logističku regresiju. Istraživači su u analizama sproveli revizije za poznate faktore izloženosti i faktore načina života kao što su starosno doba započinjanja konzumiranja cigareta, konzumiranje alkohola, indeks telesne mase (BMI) i obrazovanje.\nIstraživači su potvrdili da muškarci zaposleni u sektoru proizvodnje imaju mnogo veći rizik od pojave reumatoidnog artritisa nego zaposleni u profesionalnom i tehnološkom sektoru ili sektoru menadžmenta (referentna grupa). Pokazalo se da među muškarcima, kod zidara i građevinara, odnosno operatera na mašinama za prenos materijala i radnika na električno-elektronskoj opremi raste rizik od pojave ACPA+ RA, a da kod radnika na električno-elektronskim postrojenjima, kod zidara i građevinara raste rizik od pojave ACPA- RA. Muškarci u sektoru proizvodnje, operateri na mašinama za prenos materijala i električno-elektronskim postrojenjima, u odnosu na referentnu grupu nose dvostruko veći rizik od pojave RA, a zidari i građevinari trostruko veći. Takođe, malo je bio povećan rizik od pojave RA i kod medicinskih sestara i službenica. Međutim, u sektoru proizvodnje ova veza nije primećena, a razlog može biti to što je broj zaposlenih žena u sektoru proizvodnje znatno manji u odnosu na broj muškaraca. Među zaposlenima ženskog pola, rizik od pojave ACPA+ RA porastao je na srednjem nivou kod pomoćnih medicinskih sestara. Takođe, kod žena nije pronađeno nijedno zaposlenje povezano sa pojavom ACPA- RA.\nNaučnici su izjavili da je potrebno mnogo više istraživanja kako bi se otkrile moguće izloženosti opasnosti. Naglasili su da među potencijalnim faktorima mogu biti i silikat, azbest, organski rastvarači i izduvni gasovi motora.